Coristranca, a lectura con retranca: AGUSTÍN FERNÁNDEZ PAZ\nUn dos escritores máis prolíficos e máis recoñecidos da Literatura Galega é Agustín Fernández Paz, autor do libro escollido para inaugurarmos o Coristranca de primeiro ciclo: Cartas de inverno.\nA novela é todo un fenómeno de masas en Galiza e no Estado español, cun volume de vendas de máis de 65.000 exemplares, o que a converte nun auténtico fito da Literatura Galega.\nReproducimos a seguir unha noticia publicada no xornal Galicia-Hoxe falando deste tema co propio Agustín:\nCon máis de 65.000 exemplares vendidos e vinte edicións en galego, a novela Cartas de inverno, de Agustín Fernández Paz, estase a converter nun fito da industria editorial de Galicia, comparable polas súas cifras ao fenómeno de Manuel Rivas ou ao histórico Memorias dun neno labrego de Xosé Neira Vilas. O propio Fernández Paz é o primeiro sorprendido polo esmagante éxito dunha obra que, en principio, non era das súas favoritas e que naceu "como unha sinxela homenaxe ás novelas de medo, en especial as de Lovecraft".\nPero Cartas de inverno non arrasa só en Galicia senón que se converteu nun auténtico supervendas a escala do estado. En castelán leva xa 12 edicións e 16 en catalán, lingua na que no último ano vendeu oito mil exemplares. Ningún outro libro lle proporcionou ao autor tantas satisfacións e aínda hoxe lle chegan cartas e correos electrónicos nos que os lectores lle amosan o seu entusiasmo coa obra. "O segredo", asegura Fernández Paz, "debe estar na estrutura, máis que no seu argumento. Cartas de inverno posúe unha forma moi meditada de bonecas rusas, unha dentro da outra, como se os protagonistas estivesen en estado angustioso".\nCon todo, considera que a clave do éxito é "o enganche dos lectores", porque "todos os que comezan o libro non poden soltalo. Algo diso debe haber para que un mozo ou unha moza me escriban unha carta despois de lelo. Non é nada habitual".\nPublicado inicialmente en 1995, o libro vén tendo unha media de dúas ou tres edicións por ano, sen perder en ningún momento o seu engado para os lectores. Fernández Paz cre que, neste sentido, se demostra que é unha novela intemporal, por riba do tempo cronolóxico no que foi escrita, 1994, cando non había correo electrónico, por exemplo. "O máis importante", engade, "é que o que se conta é inalterable por riba dos séculos e os secúlos, se o cambio de clima non lle pon fin: as persoas temos medo, un medo irracional que nos vai seguir acompñando como especie. Pode ser o medo ao mamut, o medo a unha pantasma ou a un virus mutante. Tanto ten: non nos separaremos deles".\nPara o autor -o máis premiado do xénero infantil-xuvenil en Galicia e o rei das vendas a escala xeral-, outro dos méritos de Cartas de inverno é que pode lerse por adultos e gozalo igual. "A sorte que temos en Galicia", subliña, "é que os nosos editores, baixo o paraugas da Literatura infantil e xuvenil, publican unha literatura francamente interesante".\nPublicada por Silvana à(s) 06:09\nEtiquetas: cartas de inverno, primeiro ciclo


Universidade e AJE-Pontevedra premiarán ideas de negocio “socialmente útiles” | Universidade de Vigo\nPromoven o segundo concurso ‘Crea economía social’ no marco da rede Eusumo\nOutorgaranse recoñecementos ás mellores propostas nas catro áreas do Campus Crea\nO prazo de presentación de candidaturas permanece aberto ata o 21 de xuño\nPromover que tanto as e os integrantes da comunidade universitaria como os emprendedores e emprendedoras apliquen os seus coñecementos e experiencia no desenvolvemento de “servizos e produtos que sexan viables economicamente e, á vez, socialmente útiles”. Ese é o propósito do concurso Crea Economía social, que a Vicerreitoría do campus de Pontevedra e Asociación de Jóvenes Empresarios de Pontevedra (AJE-Pontevedra) impulsan por segundo ano consecutivo. Ata o 21 de xuño permanece aberto o prazo de presentación de propostas ás catro categorías dun certame no que se premiarán propostas baseadas nos principios da economía social e inseridas nas diferentes áreas do Campus Crea. Concretamente outorgaranse catro premios de 250 euros e catro accésits ás mellores ideas de negocio en artes, comunicación e creatividade; en educación, innovación social e xestión pública; en deporte, saúde e benestar e en medio ambiente e natureza.\nO concurso enmárcase na Rede Eusumo, unha iniciativa de colaboración coa que a Xunta de Galicia, co apoio de entidades socias como a UVigo ou AJE-Pontevedra, fomenta o desenvolvemento da economía social e o espírito emprendedor. Nesa idea, o certame “pretende fomentar o espírito emprendedor a través da creatividade das persoas participantes e sobre a base dun enfoque integral”, que abranga as dimensións social, económica, medio ambiental e cultural. Nese senso, como se explica nas bases do concurso, o concepto de economía social abrangue “formas empresariais” como cooperativas, sociedades laborais, empresas de inserción ou centros especiais de emprego, á vez que organizacións non lucrativas, “ambas ao servizo das persoas socias ou da comunidade e respectando criterios de xestión democrática e de atribución de resultados non vinculados ao capital”.\n“Creo que sei hai algo que é importante resaltar hoxe en día son aqueles aspectos que teñen que ver coa economía, pero que entroncan directamente coa cidadanía”, salienta o vicerreitor do campus, Jorge Soto. Nese senso, destaca que se trata duns premios dirixidos a impulsar “iniciativas que teñen que ver co emprendemento”, pero tamén con promover unha “economía das persoas”, que poña o foco nos “aspectos que inflúen no benestar da cidadanía” e que se insiren á súa vez na colaboración entre a Vicerreitoría e AJE-Pontevedra, da que destaca “o seu dinamismo e a capacidade que teñen para liderar proxectos con xente nova”.\nPresentación de candidaturas ata o 21 de xuño\nAberto á participación tanto do alumnado, persoal docente e investigador e persoal de administración e servizos do campus como das persoas emprendedoras en xeral, o prazo de presentación de ideas de negocio permanece aberto ata o 21 de xuño. Os interesados e interesadas deberán enviar ao correo electrónico contacta@creaeconomiasocial.com o formulario de candidatura que se pode descargar da web do concurso ou un vídeo de non máis dun minuto no que expliquen a idea de negocio, o problema ou necesidade que resolvería, o produto ou servizo que se pretende comercializar, a novidade e innovación que achega o proxecto, o colectivo ao que iría dirixido e o seu posible impacto social.\nEn cada categoría outorgarase un premio económico de 250 euros e un accésit, consistente na cota de balde en AJE-Pontevedra durante 12 meses, período no que poderán beneficiarse de todos os servizos que ofrecen aos seus asociados. Como recollen as bases, o xurado avaliará tanto “a orixinalidade e carácter innovador da actividade proposta”, como o seu potencial “para converterse nun proxecto empresarial e o seu nivel de desenvolvemento”, o seu valor social e as súas posibles “vantaxes competitivas no mercado”.\nComo salientan desde a organización, as persoas interesadas en participar contan cun servizo de apoio que lles axude a resolver posibles dúbidas antes de presentar a candidatura, a través tamén do enderezo contacta@creaeconomiasocial.com. Así mesmo, tamén poderán participar “nunha serie de talleres nos que aprender a identificar problemas, deseñar produtos e servizos adaptados á realidade social e económica, deseñar procesos de compra e venda e coñecer casos de éxito”.


De Remol octubre 05, 2016\nPOUCAS VECES, QUEN RECIBE O QUE NON MERECE, AGRADECE O QUE RECIBE\n* ENTRADA: Que ledicia a miña (Nº 4)\n* LECTURAS: Escoita ti a Palabra de Deus (Nº 26)\n* OFERTORIO: Na nosa terra (Nº 36)\n* COMUÑÓN: Grazas, Señor, graciñas (Nº 50)\nConfianza, si confianza é a actitude que debera primar na nosa relación con Deus. Porque só quen a plantexa desde ela pode entender que ao dicir Deus estamos manifestando que nel poñemos a nosa confianza, que del recibimos a forza para afrontar proxectos e superar dificultades, que desde El imos tentando que o noso camiñar cotián vaia sementando xenerosidade, fraternidade e tenrura alí por onde pasemos. A celebración de hoxe invítanos a superar a tentación da desconfianza, para reunirnos xunt@s ao redor do altar que nos fai sentir irmáns e irmás para quen Deus é sentido, acollida e achega cara quen está ao noso lado.\n· Por ser demasiadas veces desconfiados e fríos de corazón; SEÑOR, AQUÉCENOS COA TÚA TENRURA.\n· Por non ser capaces de afrontar a busca da verdade desde a misericordia; CRISTO, AQUÉCENOS COA TÚA TENRURA.\n· Por non deixar que a vida sexa guiada pola busca do irm@n para facer posible a o traballo comunitario; SEÑOR, AQUÉCENOS COA TÚA TENRURA.\n* No tempo no que parece que todos temos dereitos, pero non obrigas –deberes- a Palabra de Deus chama a nosa atención para que baixemos da nosa nube persoal e non esquezamos que necesitamos poñer os pés no chan e pisar con forza, porque é no chan onde nos imos dando conta de que necesitamos ser realistas, e evitar teorizar creando mundos paralelos pero irreais. Tanto o libro dos Reis como a carta de Paulo dannos un baño de realismo para que nunca perdamos a perspectiva de que somos limitados, humanos, con erros e necesitados uns dos outros. Isto supón que aprendamos a confiar, a escoitar e a traballar buscando o ben de todos, e non só o noso propio interese ou o dos que tamén penan coma nós. Naamán confiou; pero no tempo no que vivimos o que practicamos non é tanto a confianza como a desconfianza, non tanto a xenerosidade como a utilización dos demais, non tanto a acollida como a exclusión. Por iso é tan importante ter unha actitude receptiva e de escoita ante a palabra de Deus. Aprendamos a ver e vivir a vida como un agasallo que recibimos, que debemos coidar e transmitir, tamén como se fose un agasallo, aos que veñen tras de nós. Porque só así seremos capaces de entender desde a mirada de Deus, que como ben sabemos, é unha mirada bastante distinta da nosa.\n* Cantémoslle ao Señor o cántico novo do servizo, a alegría, a escoita ou o tempo compartido cos demais. A isto invitaba Paulo ao seu discípulo Timoteu. Porque só desencadeando a Palabra de Deus da rutina, o costume ou a tradición, seremos capaces de entendela e vivila coma unha experiencia nova e xeradora de actitudes que nos leven a espertar en nós a xenerosidade e a dispoñibilidade para actuar buscando o ben de todos, o ben común, e non só o noso interese. Vivir para Deus quere dicir que loitamos por facer da nosa vida un esforzo por poñer ás persoas no centro de canto facemos. É aí onde a salvación adquire toda a súa forza e sentido.n Francisco, o papa actual, non cansa de repetilo unha e outra vez cando desde a súa experiencia de misericordia nos invita a seguir as pegadas de Xesús desde a confianza e o agradecemento.\n* Confianza e agradecemento son dúas actitudes que o Evanxeo de hoxe quere poñer diante dos nosos ollos para que lles prestemos atención e non deixemos que pasen de largo. Xesús camiñaba, e ao longo do camiño ía atopándose con xente; xente que se achegaba con expectación, buscando o que non tiñan: esperanza, alguén que os defendese ante os poderosos, quen non os utilizase para os seus propios intereses.... tamén os había que o seguían para ver como poder collelo nun renuncia, en algo do que poder acusalo ante as autoridades. Sexa dun ou doutro xeito, a persoa de Xesús non deixa indiferente a ninguén. O seu paso, o encontro con El produce sempre unha reacción. Hoxe, aqueles gafos (leprosos) buscábano porque lle interesaba. Escoitaran falar del, e querían ver se era verdade o que del se dicía. No fondo, o que trataban era de solucionar o seu problema, que non era pequeno. Os gafos no tempo de Xesús, e durante moito tempo tamén despois, eran tratados como apestados dos que había que separarse e marcar distancia, non fora que contaxiaran o seu mal. Eles escoitaran que Xesús non desprezaba, pero ademais tamén curaba, por iso andaban á súa procura. Cando se atopan con El, e despois de ter solucionado o seu problema –ser curados– só un volveu para facer o que, en principio, debía ser unha reacción de todos: dar garzas. Pero só volveu un, os outros, parece que eran de memoria fráxil. E aquel home, achegándose de novo a Xesús, mostra que entendera que a gratitude é a mellor maneira de expresar a confianza e a alegría de quen se sente acollido. Sería bo que tamén nós esta mañá nos preguntásemos se de verdade a nosa confianza en Deus nos leva a saber volver para agradecer, ou mais ben somos dos que, unha vez que temos amañado o problema, damos as costas e xa non nos lembramos de quen puxo cariño, tempo, palabra e dispoñibilidade para con nós. Parémonos logo e pensemos como está sendo a resposta que imos dando á confianza, ao amor, ao respecto e ao recoñecemento que Deus fai de cada un e cada unha de nós. Para El non somos cousas, nin algo indefinido, senón homes e mulleres con nome, con vida aos que El se achega para dicirnos: quérovos, querede tamén vós.\nCantémoslle coa nosa oración comunitaria, a cantiga nova ao Señor da confianza e xenerosidade dicindo xunt@s:\nGRAZAS, SEÑOR, POR ABRIRNOS A CAMIÑOS DE ENCONTRO E AXUDA\n* Para que desde dentro da Igrexa colaboremos e traballemos xunt@s desde actitudes de confianza, axuda e xenerosidade, OREMOS.\n* Para que aprendamos a valorar que ser Igrexa pide de nós saber mirar aos ollos aos demais, achegándonos e ofrecéndonos para construír traballo en común desde a participación que non exclúe, senón que integra e acolle, OREMOS.\n* Para que sexamos capaces de darlle contido de boas obras e de actuar responsable, ás palabras que nos chaman a practicar a solidariedade, o diálogo e a axuda xenerosa a quen nola pida, OREMOS.\nAcolle, Señor, canto poñemos baixo o teu amparo e a túa confianza, sabendo que sempre estás disposto a escoitarnos e acompañarnos. P.X.N.S. Amén.\nSeñor Deus, douche grazas por este domingo no que nos reunimos ao pé do altar; unha oportunidade de achegarme máis a ti e de sentir a presenza dos irmáns que comparten a confianza en ti e no teu proxecto de amor.\nGrazas por ter unha familia onde nos sentimos queridos e experimentamos a graza da axuda e colaboración duns para cos outros; grazas polos amigos que me ofrecen o seu tempo, o seu sorriso e a súa man cando a necesito; grazas tamén por todas as cousas que vas poñendo ao longo das partes do meu camiño.\nQue a forza e a presenza do Espírito Santo vaia iluminando cada un dos pasos deste meu camiño, e que a través deles perciba o alento da túa presenza e xenerosidade.\nBendí Señor Xesús os meus beizos para que dean testemuño da túa misericordia e do teu amor; unxe Señor Xesús as miñas mans co perfume da túa dispoñibilidade a quen me necesite; abre os meus ollos para que vexan o teu esplendor e así poder terte como luz que dea claridade ás miñas decisións que cada día tome. Amén.


Redacción | Xoves, 26 de Marzo de 2020, 19:08\nWang Zhou é o Médico Xefe do Centro para o Control e Prevención de Enfermidades de Wuhan. É tamén o editor dun novo libro chamado Manual de prevención do coronavirus. 101 consellos baseados na ciencia que poderían salvar a túa vida .\nUnha lectura importante, sobre todo nestes días, nos que moitos bulos expándense como a peste polas cadeas de WhatsApp e outras redes sociais. A ansiedade fainos máis vulnerables á desinformación e para combater o tremendismo nada mellor que o punto de vista dos médicos que primeiro tiveron que loitar contra o infame Covid-19.\nPortada do libro en inglés\nA obra foi publicada por Skyhorsing Publishing e pódese comprar en formato inglés por menos de tres euros. Non é un libro científico, senón de divulgación, con capítulos que abordan temas específicos como a enfermidade en nenos ou embarazadas.\nMEDIOS CHAVISTAS E CONSERVADORES ESPAÑOIS PUBLÍCANO GRATIS\nSon portais de toda índole e ideoloxía, que parecen dar prioridade a difundir información elaborada por parte de expertos. Por exemplo, o operador público de televisión de Venezuela, VTV ou o diario conservador de Madrid ABC.\nHai que ter en conta, iso si, que dado o voraz avance da pandemia a investigación científica actualízase en cuestión de horas; mentres que os médicos de Wuhan elaboraron a súa obra cunha base de casos limitada.\nO editor Wang Zhou é o médico xefe do Centro para o Control e a Prevención de Enfermidades de Wuhan e profesor da Universidade de Ciencia e Tecnoloxía de Huazhong e a Universidade de Wuhan. É referente mundial na investigación do control de enfermidades contaxiosas e foi o investigador principal de varios proxectos de investigación financiados polos Institutos Nacionais de Saúde (EE. UU.), a Fundación Bill e Melinda Gates e a Comisión Nacional de Saúde de China, entre outros.


Motril - Wikipedia, a enciclopedia libre\nLimita ao norte co municipio de Vélez de Benaudalla e Lújar, ao leste con Gualchos, ao oeste con Salobreña e ao sur co mar Mediterráneo. Está situado preto da desembocadura do río Guadalfeo.\nSituado dominando a veiga do seu nome, na que o principal cultivo é o chirimoyo e o aguacate (tamén se produce manga, guayaba, plátano e outros froitos subtropicales) así como o cultivo en invernadoiro e a cana de azucre (aínda que o ano 2006 foi o último no que se procedeu á recolección e produción de azucre, habendo pechado a única fábrica azucreira que quedaba en España e no resto de Europa). É a saída ao mar da provincia de Granada. A súa posición xeográfica convértea nun centro industrial e comercial (fabricación de papel). O Porto de Motril é, á vez, porto comercial e de pesca. Tendo tamén un porto deportivo (Real Club Náutico de Motril) como porto de recreo.\nTiña en 2016 unha poboación de 60.368 habitantes, a maioría deles concentrados na capital municipal, Motril (49.313 hab.). O resto dos seus habitantes están agrupados en varios núcleos de poboación: El Varadero, Torrenueva, Carchuna, Calahonda, Puntalón, Playa Granada, Las Ventillas, La Perla, La Garnatilla, Los Tablones e La Chucha.\nWikimedia Commons ten máis contidos multimedia na categoría: Motril\ncódigo INE: 18140\nTraído desde «https://gl.wikipedia.org/w/index.php?title=Motril&oldid=4232801»\nA última edición desta páxina foi o 14 de marzo de 2017 ás 15:13.


Abordaxe -revista anarquista-: No exercicio 2013 a débeda militar a nivel estatal superará os 5.500 millóns de euros. Doce dos trece Ministerios do goberno "camuflan" gasto militar nas súas partidas orzamentarias.\nNo exercicio 2013 a débeda militar a nivel estatal superará os 5.500 millóns de euros. Doce dos trece Ministerios do goberno "camuflan" gasto militar nas súas partidas orzamentarias.\nO colectivo antimilitarista "Utopía Contagiosa" ven de presentar o seu informe: "Deuda militar, deuda ilegítima, deuda odiosa" realizado en colaboración con outros colectivos como o Grup Antimilitarista Tortuga, a "Plataforma Auditoría Ciudadana de la Deuda" (PACD) e "Ecologistas en Acción". Para iso, foi necesario investigar en diferentes partidas, programas e orzamentos, á vista de que a débeda militar española ten unha composición extremadamente complexa.\nDos cálculos extráese que a débeda militar de 2013 será exactamente de 5.592,48 millóns de euros. Desta suma, un total de 1.441,46 millóns corresponden a débeda extraordinaria, é dicir, a orixinada polos créditos especiais que outorga o Estado para financiar programas de compra de armamentos e intervencións militares no exterior.\nTrátase dun "gasto militar disfrazado, concédense créditos extraordinarios para sufragar gastos que en moitos casos xa estaban previstos en contratos". "É diñeiro comprometido que non aparece nos orzamentos xerais porque queda mal dicir que non hai diñeiro para partidas sociais mentres se paga á industria armamentística". "É claramente unha débeda ilexítima, véndennos unha pretendida austeridade mentres solucionan pola porta de atrás o gasto militar".\nO restante da débeda militar corresponde a xuros e a débeda ordinaria, que tamén "esconde" sorpresas. E é que se reparte en partidas de trece Ministerios, e non só no de Defensa, como cabería esperar. Menos de catro de cada 10 euros de gasto militar aparecen nas contas da carteira de defensa, segundo o informe.\nAsín a maior parte do desembolso destinado a cuestións militares permanece oculto. "O 78% do gasto militar está escondido". Ademais hai partidas opacas, principalmente, nas contas de Interior –Guarda Civil, contribución a organismos internacionais, etc–, Industria –I+D militar, apoio tecnolóxico ao sector da defensa–, e Facenda, que aportará 123 millóns de euros en 2014 para compensar as perdas das empresas navais adicadas a proxectos militares.\nPero colocar en ministerios e organismos alleos a Defensa gasto militar non é a única táctica dos sucesivos gobernos para financiar de forma indirecta estas partidas, e así cada ano son aprobados en Consello de Ministros créditos extraordinarios finalistas destinados a facer fronte a gastos militares infrafinanciados aposta nos Presupostos Xerais do Estado: "Semella unha maniobra deliberada". Entre 2002 e setembro de 2013, Defensa obtivo mediante créditos extraordinarios doutros ministerios 15.500 millóns; noutras palabras, de cada 100 euros que gasta Defensa, 17 se lle otorgan por esta vía rápida e allea a trámite parlamentario.\nOs cálculos de 2013 confirman que "segue a tendencia de falta de transparencia e portas xiratorias de todos os partidos que pasaron polo Goberno". Desde 2002 a 2012, os créditos extraordinarios ascenderon a perto de 14.000 millóns de euros. Non é un sobrecusto fortuíto.\nA tónica continúa en 2014. O Proxecto de Orzamento para o próximo ano prevé un gasto en Defensa de 5.745,77 millóns de euros. En cambio, á Promoción de Emprego destinaranse 4.073,52 millóns e a Educación 2.150,05 millóns. A débeda militar, ademais de insustentábel pola súa magnitude, resulta altamente insolidaria no actual contexto de crise, pero ademais desmente que non haxa diñeiro para políticas sociais.\nFinalmente, o texto abre o debate sobre a posibilidade de considerar esta déveda "ilexítima" ou "odiosa". "De ser así a cidadanía tería a lexitimidade para reivindicar non só o seu non pagamento, senón que, ademais, podería solicitar responsabilidades políticas e penais" que segundo os autores é unha posibilidade viable: "Hai que negarse a pagala e os responsabeis deben responder. Agora meten a man no saco e vanse de rositas"\neDu redactado segundo información dos colectivos participantes no informe


Descarga as mellores listas de sabios | Androide\nEn resposta ás peticións de moitos usuarios que, despois de ler o vídeo no que che mostrei a mellor aplicación para ver a canle + de balde, unha aplicación que responde ao nome de Wiseplay, Decidín facer este outro post con vídeo incluído para amosarvos o sinxelo que é obtén novas listas de Wiseplay e instalaas para gozar de toda a televisión de pago gratuíta nos nosos terminais Android.\nEntón agora xa sabes, se queres sabelo o mellor sitio web para descargar listas de Wiseplay e instalalos correctamente, faga clic en «Segue lendo este post» xa que vou ensinarvos o sinxelo proceso de descarga das listas e instalación mediante un tutorial práctico en vídeo completo.\n1 O mellor sitio para descargar Wiseplay Lists\n2 Como instalar correctamente as listas de Wiseplay\n3 As mellores listas de Wiseplay\nO mellor sitio para descargar Wiseplay Lists\nO mellor sitio web para descargar listas de Wiseplay témolo dispoñible a través do propio foro forowise.com, un foro oficial e específico no que poderemos atopar as mellores listas para gozar de toda a televisión de pago gratuíta no noso Android así como de todo o fútbol que Canal + tamén nos ofrece de balde.\nSó con entrar na sección Listas, sen necesidade de rexistrarnos no foro, poderemos descargar as mellores listas de Wiseplay, incluído o Listas HD que se actualizan diariamente para asegurarse de que as canles incluídas funcionan correctamente.\nAlgunhas das mellores listas que se inclúen no foro sen dúbida son as de España Total Premium HD, Cinema Total Premium HD o Music Channel Premium HD que son as listas oficiais do foro e que se actualizan diariamente. En fin, se estas listas non funcionan para ti, podes ir a ver esta alternativa para ver televisión de pago en España de balde usando OnePlay.tv ou MegaTV Player.\nComo instalar correctamente as listas de Wiseplay\nNo vídeo adxunto que deixo xusto por riba destas liñas móstrovos o proceso sinxelo instalar as listas Wiseplay descargadas do foro oficial forowise.com. Un proceso que se limita a indicarlle ao navegador que abra a lista descargada con Wiseplay ou, no seu defecto, se esta opción non funciona para nós, descargue o ficheiro fisicamente a través do navegador web que instalamos no noso Android e logo copie o devandito ficheiro descargado, que é a lista Wiseplay descargada, no camiño / xogo sabio.\nCon estes sinxelos pasos, como che mostro no vídeo adxunto no que podes ver como se funciona perfectamente, poderás ver todas as canles de pago de balde e, o mellor de todo, todo Canal + de balde, incluídos partidos de fútbol emitidos desde a Liga Plus Canal.\nE por se aínda tes algunha dúbida sobre como descarga e instala listas de Wiseplay correctamente, explicareino paso a paso:\nAbre este artigo co navegador que empregas no teu smartphone Android (ou no teu iPhone).\nFai clic na ligazón da lista de Wiseplay que queres descargar\nNa nova xanela, fai clic en "Abrir en Wiseplay".\nA lista Wiseplay engadirase automaticamente á túa aplicación e poderás comezar a gozar do seu contido.\nOutro xeito de facelo é o seguinte:\nCopia o URL da lista que queres engadir. Para iso, manteña o dedo na ligazón de descarga ata que apareza a opción de copia.\nAbre a aplicación Wiseplay no teu teléfono intelixente\nPreme o símbolo "+" situado dentro dun círculo vermello na parte inferior dereita da pantalla, onde tamén indica expresamente "Fai clic aquí para comezar a engadir listas".\nNa ventá emerxente, faga clic na opción "Engadir lista desde URL".\nPega o URL da lista e prema "Aceptar".\nComo no primeiro método, a lista engadirase automaticamente á túa aplicación e estará lista para reproducirse.\nCon estes sinxelos pasos, como o mostramos tanto en imaxes como no vídeo adxunto no que podes ver como se funciona perfectamente, poderás ver todas as canles de TV de pagamento gratuíto, incluído Movistar +, os mellores xogos de fútbol, canles estranxeiras, canles temáticos e moito máis.\nAs mellores listas de Wiseplay\nAlgunhas das mellores listas que se inclúen no foro, sen dúbida, son as de España Total Premium HD, Cinema Total Premium HD o Music Channel Premium HD que son as listas oficiais do foro e que se actualizan diariamente.\nNon obstante, non son os únicos Listas de sabios. A continuación amosámosche unha extensa lista e, despois dela, contámosche detalladamente como instalar estas listas de xeito rápido e sinxelo e gozar de horas e horas de películas, series, documentais, deportes e canles de televisión de xeito totalmente gratuíto.\n¿Queres ver canles de pago de balde? Usa unha aplicación como Ketchup TV e teráso fácil\nPor favor, antes de continuar, teña en conta que o listas Wiseplay que imos proporcionar a continuación NON foron desenvolvidos por Androidsis, pero son o resultado do traballo doutras persoas, polo que non podemos ser responsables do seu correcto funcionamento ou mantemento. E agora si, prepárate para esta incrible compilación de Listas de sabios.\nListas de películas españolas Ligazón de descarga (w3u)\nListas en inglés Ligazón de descarga (w3u)\nWisemont TV Ligazón de descarga (Wisemont)\nCanles de TV en directo Ligazón de descarga (androidkez)\nTodo Cine Ligazón de descarga(androidkez)\nGuía de televisión, cine e eventos deportivos Ligazón de descarga\nSerie Ligazón de descarga (androidkez)\nSerie documental Ligazón de descarga (androidkez)\nPequeno mundo Ligazón de descarga(androidkez)\nPelículas e series FRACAMA Ligazón de descarga\nLista de películas FRACAMA Ligazón de descarga\nPelículas para adultos Ligazón de descarga (androidkez)\nCanles para adultos (+18) Ligazón de descarga (androidkez)\nMOVISTAR + (canles contratados) Ligazón de descarga (androidkez)\nDeportes Acestream Ligazón de descarga (androidkez)\nCanles Tecno TV HD Ligazón de descarga\nLista española de Tecno TV Ligazón de descarga\nTecno TV Movies Ligazón de descarga\nTecno TV Lista de nenos Ligazón de descarga\nCanles TV Ligazón de descarga\nListas JCMEGA Ligazón de descarga\nJCMEGA Cine m3u Ligazón de descarga\nListas de Edson ADIVICI TV Ligazón de descarga\nAndroidaldia HD Channels 2.0 Ligazón de descarga\nCanles para adultos TV (+ 18): Ligazón de descarga\nDebuxos animados e épicos Ligazón de descarga\nSerie infantil Ligazón de descarga\nSó rock Ligazón de descarga\nCine CANOVIC Ligazón de descarga y Cine CANOVIC 2 Ligazón de descarga\nSagas de películas Ligazón de descarga\nCine Ligazón de descarga\nStillmodding TV Ligazón de descarga\nTV directo en castelán Ligazón de descarga\nFootball Premium HD PREMIUM Ligazón de descarga\nDeportes Ligazón de descarga\nO recuncho Ligazón de descarga\nXulia e Marcos Ligazón de descarga\nO castigador Ligazón de descarga (J. Nuñez)\nEspaña TV W3uforum Ligazón de descarga\nHome theater Ligazón de descarga\nListas de TV para todos Ligazón de descarga\nLista de cine para todos Ligazón de descarga\nCine e documentais Ligazón de descarga\nPelículas infantís Ligazón de descarga\nCanles de TV españolas Ligazón de descarga\nCanle TV premio Ligazón de descarga\nLista de series para todos Ligazón de descarga\nLista de cine infantil Ligazón de descarga\nLista de Walt Disney Ligazón de descarga\nDeportes en liña en directo 24/7 Ligazón de descarga\nRecuncho do sherpa Ligazón de descarga (Sherpa47)\nMovistar SSIPTV Ligazón de descarga (Manuel)\nCamiño completo ao artigo: Androide » Aplicacións de Android » Streaming » Listas Wiseplay, o mellor sitio para descargalas e como instalalas correctamente\nBen, señor Ruiz, ao cesar o que pertence ao cesamento. Aclaración perfecta e mellor funcionamento. Desculpe a impaciencia debida á impotencia por non saber resolver o problema. Moitas grazas polo voso esforzo.\nResponde a josama121\nIAlberto Sánchez dixo\nMoitas grazas, fóra de Europa é difícil, pero o que podes conseguir é bastante bo. Grazas por compartir e saúdos.\nResposta a IAlberto Sánchez\nQuilliercio @ hotmail dixo\nOla ben. Intento descargar a lista e recibo unha mensaxe de copia "excedido o ancho de banda". ¿Pódense descargar doutro sitio?\nResponde a Quilliercio @ hotmail\n¿Podes ser menos explícito co que se pode ver ou non? así que o invento durará dous días ... LUMBRERAS!\n2 días non hai sete canles ou motos máis e f1 solucionalo por favor grazas\nAs listas de GeorgeMix pagan. Unha mágoa, pero querer cobrar por dar contido "non legal" ...\nAínda así, aínda hai alternativas de lista para este gran espectáculo.\nAgora está obsoleto, esta aplicación non vai a ningunha parte sen TV en directo, o mencionado foro está abandonado, como todo o relacionado coa aplicación na rede.\nResponde a jacs\nPodería ser coma antes e ser un pouco xeneroso e actualizar o peludo e o f1 grazas\nNon podo cargar as ligazóns .. Que podo facer?\nO cine Premium desapareceu e non hai ningunha forma de descargar a ligazón, marca un erro continuamente. Resolve este problema en breve, grazas.\nResposta a Maica\nLouis Mont dixo\nNovas canles nas listas de Luismont, déixovos o enlace, gozade delas:\nResposta a Luis Mont\naxuda por favor Non sei como sacar as listas do foro, non teño as ligazóns que quería rexistrar cun novo correo electrónico pero aínda así me di que está en uso, non entendo\nNon me funciona ben, podo ver as canles de Madrid ou Sevilla, pero noutros recibo a mensaxe "este vídeo reproducirase externamente a Wise" ou "este vídeo non se puido cargar". Que podo facer? Grazas.\nOla John. É frecuente que algunhas listas ou canles incluídas ás veces non funcionen. Temo que non haxa máis remedio que volver intentalo, agardar ou pasar a outro. Todo o mellor!\nOla Cesar. Moitas grazas pola contribución. Todo o mellor!\nDéixovos esta nova lista que funciona en 100 × 100 todas as canles\nSamsung multiplicará por sete a produción de pantallas CHEIRADE para Apple


Unha condutora alerta ao 112 do seu propio accidente tras caer por un terraplén e dar varias voltas de campá\nUnha condutora alertou ao 112 Galicia do seu propio accidente de tráfico despois de caer por un terraplén de tres metros de profundidade e dar varias voltas de campá.\nO incidente tivo lugar pasadas as 4,00 horas da madrugada deste domingo na estrada que conecta Santiago e Coiro, na provincia da Coruña. O punto exacto atópase ao pasar a Canteira do Pozo, no límite entre os municipios coruñeses de Cerceda e A Laracha.\nAsí, foi a mesma afectada a que contactou cos servizos de emerxencias para pedir auxilio. A muller atopábase atrapada no interior do vehículo, desorientada e sen posibilidade de saír polo seu propio pé. Ademais, tras caer polo desnivel o coche quedara inmobilizado á beira dun regato, o que dificultaba o desaloxo.\nAo lugar dos feitos acudiron profesionais do 061-Urxencias Sanitarias e os Bombeiros do Ordes. Os corpos de seguridade descartaron a necesidade de utilizar o equipo de excarceración para liberar á condutora. Os profesionais lograron extraer á muller do coche por unha das portas laterais, ademais de utilizar unha escaleira para lograr saír do desnivel.\nPola súa banda, tal e como informou o 112 Galicia, a pesar do estado no que quedara o vehículo, a muller non presentaba signos de gravidade. Aínda así, esta foi trasladada ao hospital de referencia para someterse a un recoñecemento médico.\nNovas rebaixas fiscais nos orzamentos de 2020: a Xunta reduce máis o imposto de transmisións no rural\nOs aeroportos da Coruña e Santiago soben en pasaxeiros en setembro mentres o de Vigo cae\nSeis de cada 10 nenos galegos dispoñen de teléfono móbil\nFacenda empezará a liberar as entregas a conta antes do 10N e farao de forma fraccionada\nCondenan a unha aseguradora a indemnizar en 180.000 euros a un matrimonio vigués pola morte da súa filla recén nacida


ceip laredo archivos - Comarcas na Rede\nTag: ceip laredo\nO alumnado do CEIP Laredo de Chapela premiado no certame ‘Cooperativismo na escola’ por ‘Laredópolis: a cidade dos nosos soños’\nO CEIP de Laredo de Chapela, Redondela, resultou galardoado no apartado de 1º e 2º de educación primaria no certame 'Cooperativismo na Escola, posto en marcha pola Consellería de Emprego e Igualdade, por Laredópolis: a cidade dos nosos soños. A entrega dos premios tivo lugar onte no Salón Teatro de Santiago de Compostela nun acto presidido pola directora xeral de Emprego, Traballo Autónomo e Economía Social, Covadonga Toca. A entrega realizouse vía streaming, coa presenza do alumnado vía telemática.\nO Concello de Redondela distribúe entre os colexios de ensino público do municipio o vídeo de concienciación sobre a COVID\nO Concello de Redondela comezou onte, tal e como estaba previsto, a distribución de máscaras de protección nos centros escolares do municipio, unha iniciativa na que tamén se inclúe a distribución, a cada un dos colexios, do vídeo-testemuña sobre a COVID-19 realizado ao abeiro do programa 'Faino por Todxs'.\nCarmela Silva presenta «Aprendizaxes para a vida»\nBaixo o nome de 'Aprendizaxes para a vida’, a Deputación de Pontevedra en colaboración coa mestra creadora e coordinadora do traballo, Teresa Domínguez, vén de publicar a cuarta edición dos calendarios competenciais para infantil e primaria, unha innovadora experiencia de aprendizaxe que foi cualificada pola presidenta Carmela Silva como “marabilla didáctica”.


Noia, refuxio de Berenguel de Landoira\nBarbanza: Noia, refuxio de Berenguel de Landoira\nO sucesor papal de Rodrigo de Padrón estivo encerrado 12 días nas celas da catedral\nCando morreu no ano 1316 o arcebispo Rodrigo de Padrón, os enfrontamentos entre os burgueses e o cabido compostelán para nomear o seu sucesor trouxeron consecuencias insospeitadas. Entre os candidatos que se presentaron para sucedelo, o cabido escolleu dous: Rodrigo Ianes de Parada, sobriño do prelado anterior, e Afonso Iañes, xuíz de Luou.\nA discordia medrou cando o papa Xoán XXII tomou unha decisión audaz. O 15 de xullo de 1317 elixiu como novo arcebispo a Berenguel de Landoira, un francés de 55 anos. Tería que enfrontarse con catro grandes problemas: a súa orixe francesa; a oposición dos burgueses do Locus Sancti que viron ferido o seu afán autonomista; a desconformidade dos campesiños exhaustos pola política fiscal da Mitra; e a desaparición da casa condal de Traba, o cumio máis elevado do poder feudal, que lles asegurara aos prelados a obediencia da nobreza galega.\nUn problema particular prendería a chama dunha situación insostible: o arcediago de Nendos, Rodrigo de Ianes, concedéralle a Alonso Suárez de Deza -meiriño do infante Don Filipe- a fortaleza da catedral, os tesouros e ofrendas do altar e os castelos da Mitra, baixo o xuramento de devolvelos cando os reclamase o novo arcebispo.\nOnce meses despois, o 3 de maio de 1318, Berenguel de Landoira saíu rumbo a Santiago de Compostela. No seu séquito contaba con Bernardus Carrerus e Hugo de Vezin, dous frades dominicos; Aimerico de Anteiac, organizador da administración eclesiástica; Juan Fabre, experto en finanzas; e un fato de cabaleiros e oficiais encargados de conducir as súas milicias e despachar os seus asuntos domésticos. En Valladolid foi recibido polo rei Afonso XI e súa avoa, a raíña María de Molina. A intención dela era conseguir a participación pontificia na Cruzada contra os árabes, a cambio de despensas por matrimonios irregulares e de parentes reais e a posibilidade de indulxencias para cantos cristiáns participasen na empresa bélica contra os sarracenos.\nDespois desta entrevista, o arcebispo emprendeu o camiño ata Santiago. O 12 de novembro de 1318 chegou pola ruta xacobea a Melide. Nesta vila coñeceu que o infante Don Filipe e Alonso Suárez de Deza estaban dispostos a devolverlle as terras e fortalezas do señorío, pero negábanse a concederlle a cidade do Apóstolo. O concello non quería renunciar á súa autonomía, unha loita que mantiña co señorío episcopal dende séculos atrás.\nLume nos pazos\nNesta comprometida situación, vendo o arcebispo que tiña pechadas as portas da cidade de Santiago, decidiu refuxiarse no Castelo da Rocha Forte. Dende aquí viaxou ata a fortaleza da Rocha Branca (Padrón), Pontevedra e Portugal, onde buscou a mediación do rei Dionís. Mentres tanto, os burgueses do Locus Sancti, apoiados polo cabaleiro Alonso Suárez de Deza, prendéronlle lume ós pazos arcebispais.\nCando regresaba da súa expedición tras a raia do Miño, Berenguel de Landoira caeu nunha emboscada preparada polos seus inimigos. Estivo encerrado 12 días nas celas da catedral de Santiago. Para sobrevivir durante o cativerio, mesmo se viu na obriga de matar un cabalo e comer a súa carne. Uns meses máis tarde desta celada, refuxiouse en Noia.\nCatedral de Santiago Portugal Valladolid Noia Santiago ciudad


CIG San Caetano: Denuncian a paralización das oposición aos corpos xerais da Xunta de Galiza\nC1 promoción interna: segundo exame 14 de xullo e notas o 7 de outubro con modificación posterior o 17 de outubro; non hai nada do terceiro exercicio (galego) e xa pasaron os prazos (mesmo a ampliación concedida por Función Pública).\nFulgencio fernández martínez 13:49 do 17 de novembro de 2016\nSi este director de Función Pública fora o tranquilo xa sabíamos donde morrera, pero non o e, e mais lento, mais infeficaz, mais mentiroso..., decir que parte destas plazas veñen de OPEs de anos anteriores dende o 2012 e OPEs do ano 2008 e 2009 están ainda sen convocar, como son miles de prazas do plan de consolidación e de estabilización, o dito imPPresentable.\nCIG San Caetano 07:52 do 18 de novembro de 2016\nCIG San Caetano 08:14 do 23 de novembro de 2016\nCIG San Caetano 08:18 do 23 de novembro de 2016\nEntre a semana pasada e esta foron saíndo as convocatorias do terceiro exame para a promoción interna do C2 e C1 (nada do A2 e A1). Recordamos que aínda queda unha fase de concurso e que estes procesos foron convocados en xuño de 2015, co que en boa medida as persoas que superen os procesos serán nomeadas ao redor de 2 anos despois. Pódese ir máis lento!?


Agrupación Deportiva Cerro de Reyes Badajoz Atlético - Wikipedia, a enciclopedia libre\n20º (2ª B - Grupo 1)\nA Agrupación Deportiva Cerro de Reyes Badajoz Atlético, máis coñecida como Cerro de Reyes, é un equipo de fútbol español de Badaxoz (Estremadura), do barrio de Cerro de Reyes. Foi fundado en 1980 e compite na Terceira División, tras descender na tempada 2010–11.\nO Cerro de Reyes xorde a partir dun equipo local, o Club San Miguel, na década de 1970. Tras conseguir un terreo de xogo para o club, o club foi fundado oficialmente o 6 de xaneiro de 1980 con José Luís Álvarez Moneda na presidencia. Posteriormente recalou na dirección do club José Pache, quen realizou varios cambios no equipo coa intención de que este subise a Terceira División.\nCerro de Reyes subiu a Terceira División na tempada 1999-2000 e o seu obxectivo foi manterse na categoría. Na tempada 2002-03 o equipo terminou como campión do Grupo XIV ao terminar con 92 puntos, pero non logra o seu ascenso a Segunda B ao caer no playoff. Desde entón o club conseguiu durante catro anos consecutivos a clasificación para subir á terceira categoría do fútbol español.\nO seu debut en Segunda B produciuse na campaña 2006-07. Aínda que caeu en playoff de ascenso, o Cerro de Reyes conseguiu ascender debido ao descenso administrativo do Club Deportivo Badajoz a Terceira, polo que ocupou a súa praza. A pesar de que tratou de manterse, o equipo descendeu ao terminar en 18ª posición. O equipo loitou por recobrar a categoría, e tras quedar segundo en 2008, en 2009 consegue o seu ascenso ao terminar como campión do grupo XIV e vencer na promoción de ascenso, consumándose o ascenso no José Pache ante a UD Los Barrios.\nNa súa volta a Segunda División B o equipo eludiu os postos de descenso na primeira tempada. Na tempada 2010-11 debido aos graves problemas económicos do club, os xogadores deciden facer folga como medida de presión, e ao non atopar ningunha solución, é excluído da competición tras a súa incomparecencia ante Vecindario e Montañeros.\nUniforme titular: camiseta a raias verticais azuis e brancas, pantalón azul e medias azuis.\nUniforme alternativo: camiseta con tres raias verticais de cor negra, branco e verde, pantalón negro e medias negras.\nA marca que fornece os equipamentos é Patrick, e o patrocinador do club é Imagina Badajoz na parte dianteira da camiseta, e na posterior a Marca Extremadura.\nO AD Cerro de Reyes disputa os seus partidos no Estadio José Pache, situado na Avd. Jaime Montero de Espinosa en Badaxoz. O campo ten capacidade para 3 500 persoas.\nDEF Gabi Frías\nMED Francisco Miranda\nMED Iván Fernández\nMED José Cayado\nMED Jorge Zafra\nDIA Enzo Noir\nDIA Zé Tó\nSitio non oficial\nTraído desde "https://gl.wikipedia.org/w/index.php?title=Agrupación_Deportiva_Cerro_de_Reyes_Badajoz_Atlético&oldid=4226236"


A PEZA VOLVE A GALICIA TRALA SÚA PRESENTACIÓN HOXE NO PRESTIXIOSO FESTIVAL "ZAKHAREF IN MOTION" DE AMÁN (XORDANIA)\nO Centro Coreográfico Galego escenifica "Giseliña" os días 29 e 30 de abril no Teatro Principal de Ourense\n[27/04/2009] O Teatro Principal de Ourense acollerá o mércores 29 e o xoves 30 de abril, ás 20.30 horas, senllas funcións da última proposta do Centro Coreográfico Galego (CCG), Giseliña, creada e dirixida polo coreógrafo catalán Cisco Aznar. A unidade de danza da Consellería de Cultura chegará a Ourense procedente de Xordania, onde hoxe presenta a súa nova produción no prestixioso festival de danza Zakharef in Motion que se está a celebrar en Amán e no que participa xunto a compañías de gran relevancia internacional, como Sidi Larbi Sherkaoui & Damien Jalet de Bélxica ou City Dance Ensemble de Washington.\nAs entradas para asistir ás funcións de Ourense poderán adquirirse no despacho de billetes do Teatro Principal a partir de mañá, en horario de 11.00 a 13.30 h e de 19.30 a 20.30 h. A venda anticipada realízase a través do número de teléfono 902 434 443 ou da web www.caixagalicia.es. Ademais, coincidindo coa visita do CCG e co obxectivo de achegar a danza contemporánea á cidadanía -en particular, a linguaxe empregada por Cisco Aznar-, a bailarina e coreógrafa galega Estela Lloves impartirá mañá e o mércores catro talleres coreográficos en centros educativos e escolas de danza ourensáns, nos que participarán un total de 140 alumnos.\nCoproducida xunto ao Teatro La Laboral de Xixón e o Centro Párraga de Murcia, Giseliña foi estreada o pasado mes de marzo na Coruña, iniciando despois unha ampla xira no marco da que xa visitou Santiago, Narón, Vigo, Cangas e Pontevedra, ademais de Xixón, Puertollano, Murcia e as cidades marroquís de Rabat e Tetúan. Ademais, en maio será representada en Carballo, Ferrol, Badalona e Tui.\nA produción que protagoniza a temporada 2009 do Centro Coreográfico Galego toma como referencia o ballet clásico Giselle baixo a mirada orixinal e sorprendente de Cisco Aznar. Este catalán asentado en Suíza bota man dunha estética moi particular, excesiva e grotesca, que evoca as grandes obras do expresionismo alemán. Giseliña é unha versión totalmente contemporánea, que rompe cos códigos do ballet clásico, e na que se mesturan co movemento outras linguaxes artísticas como a vídeocreación, o cine ou as artes plásticas. O resultado é unha montaxe conmovedora que reta o espectador, esixíndolle atención e transportándoo a un mundo cheo de fantasía e referencias artísticas e cinematográficas. Os ideais románticos e a loita entre o amor e a morte están presentes en Giseliña, unha proposta de marcado carácter poético e complexidade creativa.\nCisco Aznar constrúe nesta peza un mundo polo que deambulan as pantasmas do pasado cuns movementos cargados de expresividade. Os bailaríns interpretan seres que se moven arredor das grandes paixóns, como son o amor ou a morte. A plasticidade das máscaras, a escenografía e o vestiario ideados por Luis Lara, o espazo sonoro -que inclúe as voces de Alicia Alonso e María Callas- ou os vídeos que se integran na montaxe crean unha atmosfera cargada de fantasía, que achega o espectador ao ámbito do sobrenatural.\nPara a súa execución, Giseliña conta cun corpo de baile de 12 bailaríns e bailarinas de distintas procedencias, escollido a través de varias audicións públicas, e que compoñen Noemi Alberganti, Jorge Brea, Katja J. Geiger, Álvaro Esteban, Alba Fernández, Carmela García, Satoko Kojima, Amparo Novás, Ana Beatriz Pérez, Miguel Ángel Ponte, Julio César Quintanilla, Hannah Shakti e Jordi Vilaseca.\nCisco Aznar é na actualidade o director artístico da compañía suíza Buissonnière. Nado en Cataluña, ao rematar os seus estudos na Escola de Arte Dramática e Coreográfica de Barcelona representa a España no Taller Coreográfico Europeo en Luxemburgo e no ano 1992 recibe unha bolsa de estudos para realizar o Taller de Maurice Béjart.\nDende 1993 traballa como bailarín e coreógrafo en Europa e América Latina, colaborando, entre outros, con compañías e profesionais como o Teatro do Liceo en Barcelona, Julio Bocca e Anna Maria Stekelmann en Bos Aires, o Grupo Vórtice en Brasil ou a compañía Nomades, Paco Decina, Redha e Philippe Lizon en Suíza. En 1998 asume a dirección artística da compañía de Lausanne Buissonnière, en Suíza.\nEntre as súas creacións cómpre destacar a versión de Coppélia que realizou en 2006 para o Ballet du Grand Théàtre de Genève. En 1998 obtivo o Premio ao Mellor Espectáculo no Festival de Danse do Triángulo Mineiro (Brasil) por Adán e Pepa, en 2003 foi galardoado co Premio Jeunes Créateurs pour la Danse da Fondation Vaudoise e en 2007 obtivo o contrato de confianza de Lausanne, no Estado de Vaud e Pro Helvetia, para formar parte do equipo do Project Danse.\nReabrimos as portas do Salón Teatro con Verdeveras e a estrea de 'Crónica dunha heterosexual insatisfeita', en coprodución co CDG


Tramposos | Á marxe do tempo\n28 de agosto de 2017 a las 0:15\nEstiven vendo un programa deses que tratan de animais e que resultan do máis atractivo que se pode ver na televisión. Trataba dun paxaro estraño, que non recordo como se chama, e que ten a característica de que fai o niño na terra, non nas árbores nin entre as silveiras, como a maior parte dos membros da súa especie. Por esa razón, os seus inimigos adoitan ser animais como os cans, as donicelas e, sobre todo, os raposos, que buscan as crías para comelas. Nada do outro mundo: entre os seres vivos, uns comemos os outros, especialmente os humanos, que nisto somos os máis depredadores de todos.\nNa loita pola supervivencia, o citado paxaro desenvolveu un sistema de protección da prole certamente enxeñoso, bastante cómico, que visto desde fóra, cos ollos dun profano, como sucede no meu caso, parece denotar algún tipo de intelixencia, superior a outros comportamentos máis coñecidos e gabados polos zoólogos, como ocorre cos arroaces, por exemplo, ou coas baleas ou mesmo os elefantes.\nA cousa consiste en que, cando se achega un raposo ao niño, o paxaro pai sae correndo, pero facéndose o coxo e arrastrando unha á, igual que se a levase quebrada, dando a impresión de ser unha presa fácil. A trampa funciona moi ben, porque o zorro sempre pica, o cal contradice, en parte, a fama que ten este último de ser listo e moi raposo. No programa ao que aludo, os papeis semellaban estar cambiados, aínda que non as caras: o paxaro tiña todo o aspecto de ser un infeliz e outro conservaba o aire de golfo que lle sabemos. Supoño que todo isto será normal, pois sería horrible ver un paxaro con cara de tramposo ou senvergonza..\nEsta columna publicouse orixinalmente o 28 de agosto de 1999.


» Crónica » Lourenzá acollerá unha charla sobre o infarto de miocardio a cargo do cardiólogo Ramón Ríos o día 25 deste mesCronica3.com A Mariña - costa de Lugo - información da Mariña lucense\nLourenzá acollerá unha charla sobre o infarto de miocardio a cargo do cardiólogo Ramón Ríos o día 25 deste mes\nLourenzá, 17 de febreiro de 2016.- O salón de actos da Casa do Concello de Lourenzá acollerá unha charla sobre o infarto de miocardio a cargo do cardiólogo Ramón Ríos Vázquez, que exerce no Hospital Universitario Lucus Augusti (HULA), de Lugo. Será o día 25 deste mes, xoves, ás oito e media da tarde.\nA alcaldesa, Rocío López García, anunciou este mércores que este acto “organízao o Concello de Lourenzá en colaboración coa Federación Veciñal Lucus Augusti. A charla terá como tema principal o infarto de miocardio e será impartida polo doutor Ramón Ríos Vázquez, cardiólogo do HULA e membro do equipo do doutor Carlos Juanatey”.\nA rexedora municipal engadiu que na charla “abordaranse cuestións moi importantes, todas elas relacionadas co infarto de miocardio. Explicaranse cales son os síntomas previos a un infarto e como detectar se un paciente o está a sufrir. Tamén darán indicacións de como proceder ante un caso de infarto de miocardio e de como tratar e prestar auxilio ao paciente. As horas posteriores aos primeiros síntomas iniciais á detección do infarto poden ser fundamentais para a supervivencia do paciente”.\nRocío López rematou explicando que “o obxectivo desta charla é facilitar información e familiarizar á xente cun tema que cada día se volve máis común e afecta máis a saúde dos cidadáns”.


@ElentirVigo Mar 21·6·2005 · 2:48 0\n-¡Que teña coidado! Dácheme o mesmo. ¡Non te preocupes por min! Agora síntome máis feliz ca nunca, e iso é o que importa. Pero chegou o momento. Por fin marcho -engadiu.\nE entón, con voz baixa, como para si mesmo, cantou docemente na escuridade:\n(J.R.R. Tolkien, “O Señor dos Aneis I. A Irmandade do Anel” – Capítulo 1)


Redacción | Venres, 14 de Xaneiro de 2022, 19:21\n"A visita de hoxe permítenos coñecer 'in situ' as esperanzas que a Lei xera para o sector primario, estratéxico en Galicia. A cuestión agora está no desenvolvemento do seu regulamento e desde o PSdeG estaremos vixiantes para que se cumpra", afirmou.\nPola súa banda, o secretario xeral de Unións Agrarias, Roberto García, agradeceu "o compromiso de Valentín co sector primario nun momento especialmente delicado, no que o incremento da enerxía, os fertilizantes ou os pensos colocan á inmensa maioría das pequenas e medianas explotacións familiares galegas nunha posición delicada", levándoas a unha situación de "venda a perdas".\nRoberto García sinalou a "boa vontade" da Lei de Cadea Alimentaria aprobada polo Goberno pero pediu póidaselle engadir algo "tan imprescindible como é un criterio obxectivo para determinar os custos de produción". "Que a lei nos de a razón é importante, pero que despois haxa instrumentos para facer cumprir a lei é aínda máis importante", remarcou.\nAdemais, asegurou que a media de vacas por explotación en Galicia é de dez animais por granxa, polo que asegurou que o debate "aquí non é macrogranxas si ou macrogranxas non". "Non podemos pedir a un gandeiro que non incremente a súa produción se co que vende non lle chega para sacar o salario mínimo. Para garantir a sustentabilidade ambiental hai que garantir a sustentabilidade económica", afirmou.\nFinalmente, pediu que "non se criminalice" á produción de carne e instou á Xunta a diferenciar a "suprema co resto de carnes para que o consumidor poida elixir carne de calidade" e faga "cumprir a Lei de Cadea Alimentaria".


A inscrición pódese realizar ata o 20 de abril\nA localidade de Espinho en Portugal abre un ano máis o seu Festival Internacional de Cinema Joven, un escaparate de primeira magnitude para cineastas noveis. O evento celebraráse na cidade próxima a Porto entre o 21 e o 28 de xuño. As persoas interesadas en participar na sección competitiva oficial poden inscribirse antes do 20 de abril.\nSusana Félix púxolle música a telenovelas\nMagnífico album o que ven de sacar Edicións Resistencia con 2 CDs e 1 DVD de Sara Tavares, denominado Alive in Lisboa. Inclue os seus traballos discográficos Balancé e Mi Ma Bó e recolle o concerto ofrecido no 2007 en Lisboa.A cantante caboverdiana participou con éxito en decembro do 2008 na 6ª edición de Cantos na Maré, Festival Internacional da Lusofonía, en Pontevedra.


Etiqueta: b2c | Martech Zone\nUnha guía sinxela para atraer os teus primeiros leads dixitais\nVenres 3 de xuño de 2022 Venres 3 de xuño de 2022 Aleksandra Korczynska\nMárketing de contidos, campañas de correo electrónico automatizadas e publicidade de pago: hai moitas formas de aumentar as vendas cun negocio en liña. Non obstante, a verdadeira pregunta é sobre o inicio real do uso do marketing dixital. Cal é o primeiro que debes facer para xerar clientes comprometidos (clientes) en liña? Neste artigo, aprenderás o que é exactamente un cliente potencial, como podes xerar clientes potenciales rapidamente en liña e por que a xeración de leads orgánicos domina a publicidade de pago. Que é\nComo elixir un marco para os teus compradores Personas\nMartes, Maio 24, 2022 Martes, Maio 24, 2022 Kirk Enright\nUn buyer persona é unha composición que che ofrece unha imaxe moi detallada dos teus públicos obxectivo combinando información e información demográfica e psicográfica e, a continuación, presentándoa dun xeito que sexa fácil de comprender. Desde unha perspectiva práctica, as persoas compradoras axúdanche a establecer prioridades, asignar recursos, expor as lagoas e destacar novas oportunidades, pero máis importante que iso é a forma en que conseguen que todos en marketing, vendas, contido, deseño e desenvolvemento se atopen na mesma páxina.\n6 Mellores prácticas para aumentar o retorno do investimento (ROI) do teu email marketing\nLuns, abril 4, 2022 Luns, abril 4, 2022 Vladislav Podolyako\nCando buscas unha canle de mercadotecnia co retorno do investimento máis estable e previsible, non buscas máis que o marketing por correo electrónico. Ademais de ser bastante manexable, tamén che devolve $42 por cada $1 gastado en campañas. Isto significa que o ROI calculado do marketing por correo electrónico pode alcanzar polo menos o 4200%. Nesta publicación do blog, axudarémosche a comprender como funciona o teu ROI de marketing por correo electrónico e como facelo funcionar aínda mellor.\nUn cambio significativo no comportamento dos clientes afectou a moitas industrias nos últimos anos, pero o sector do comercio electrónico foi o máis afectado. Os clientes experimentados no dixital gravitaron cara a un enfoque personalizado, unha experiencia de compra sen contacto e interaccións multicanle. Estes factores están a empurrar aos comerciantes en liña a adoptar sistemas adicionais para axudarlles a xestionar as relacións cos clientes e garantir unha experiencia personalizada ante a feroz competencia. No caso de novos clientes, é necesario\nComo as solucións de loxística inversa poden axilizar o procesamento de devolucións no mercado de comercio electrónico\nLuns, novembro 1, 2021 Luns, novembro 1, 2021 Gaurav Saran\nA pandemia de COVID-19 alcanzou e toda a experiencia de compra cambiou de súpeto e completamente. Máis de 12,000 tendas físicas pecharon en 2020 cando os compradores pasaron a comprar en liña desde a comodidade e a seguridade das súas casas. Para estar ao día dos hábitos de consumo cambiantes, moitas empresas ampliaron a súa presenza no comercio electrónico ou pasaron á venda polo miúdo en liña por primeira vez. A medida que as empresas seguen experimentando esta transformación dixital cara á nova forma de comprar, quedan impresionados co


Case 230 sancións na provincia durante a última semana de estado de alarma\nEuropa Press 11 mayo 2021 20:12 h.\nPontevedra multas infracciones\nMaica Larriba, durante a reunión. DELEGACIÓN DO GOBERNO\nDesenvolvéronse máis de 1.500 dispositivos\nAs forzas da orde impuxeron un total de 229 propostas de sanción por incumprimentos das medidas sanitarias durante a última semana do estado de alarma, na que se desenvolveron máis de 1.500 dispositivos.\nEstas cifras foron repasadas na última reunión do centro de coordinación na provincia de Pontevedra, celebrada este martes e que estivo presidida pola subdelegada do Goberno en Pontevedra, Maica Larriba.\nAsí as cousas, entre o 4 e o 10 de maio foron identificadas 5.091 persoas e resultaron controlados case 3.300 vehículos nos 1.565 dispositivos despregados por Policía Nacional, Garda Civil e Policía Autonómica na provincia de Pontevedra.\nO balance dos últimos sete días é de 229 propostas de sanción, máis dunha decena delas a establecementos de hostalería por incumprimentos das medidas sanitarias durante a última semana do estado de alarma.\nA diferenza do vivido noutras zonas do Estado como Madrid ou Barcelona, a subdelegada do Goberno resaltou que Pontevedra non rexistrou episodios de aglomeracións ou festas nas rúas na noite do sábado, madrugada na que concluíu o estado de alarma.\nCon todo, durante o próximo fin de semana manterase o reforzo dos dispositivos para evitar aglomeracións nun momento no que, como apuntou Larriba, é preciso manter a responsabilidade individual para evitar retrocesos na situación sanitaria.\nCase 230 sancións na provincia durante a última semana de estado de...\nBaixan a 98 os casos activos en colexios da área e a dúas as aulas pechadas


Daveiga, un soño feito realidade\nTemas: GALLETA CHANTADA EMPRESARIOS\nA empresa galega Lugar da Veiga SLL, que naceu no 2005 co proxecto “Daveiga produción responsable”, alcanzou este ano o posto 503 nun ranking elaborado polo Financial Times das 1.000 empresas europeas cos mellores resultados económicos entre 2013 e 2016. Falamos con Xosé Lois Lamazares, un dos fundadores e Director Xeral da sociedade.\nPor X.M. Fernández | Chantada | 07/07/2018 | Actualizada ás 10:00\nAlgo está cambiando en Galicia cando vemos exemplos como o de Lugar da Veiga SLL e o seu produto estrela, as galletas mariñeiras. Os medos, a auto xenreira, pensar que o do veciño é mellor que o noso ou non crer nas nosas potencialidades, son emocións e sentimentos negativos que se están superando pouco a pouco na sociedade galega. Exemplos empezamos a ter, cada vez máis, grazas a emprendedores como eles que cren na materia prima, no saber facer e na capacidade de traballo que temos os galegos para chegar alí onde nos propoñamos.\nXosé Lois, cofundador e xerente.\nAsí empezaron Xosé Lois e dous dos seus irmáns coñecendo, nunha visita a Arxentina, un produto semellante ao que agora son as coñecidas “mariñeiras”, adaptación do pan de barco ou biscoito de barco. Detectaron un nicho de mercado na galleta salgada pois cando empezaron con isto este tipo de produto ocupaba só un 10 % nos liniais dos supermercados de España.\nOs tres irmáns deixaron os seus traballos, estables e asalariados, para centrar as súas enerxías no proxecto de elaboración de galletas salgadas, proxecto que buscaba superar os anticuados esquemas de produción incorporando ademais valores como a produción responsable baseada no respecto ao medio ambiente e ao desenvolvemento local, a calidade e seguridade alimenticia e a economía social.\nIntentaron establecer o obradoiro empresarial en Rodeiro pero ao final acabaron asentados en Chantada, no Polígono Industrial “Os acivros”. No ano 2006 saíron “as mariñeiras” ao mercado con dúas variedades, a mariñeira natural e a mariñeira de manteiga e había 5 traballadores na empresa. Actualmente hai unhas 15 variedades de galletas e dúas liñas de produto definidas, a natural e a ecolóxica, a nómina de traballadores é de 48 estables todo o ano e en épocas puntuais aumentan a contratación. Do seu obradoiro en Chantada veñen saíndo ao día unhas 18.000 bolsas que representan uns 3.500 quilos de galletas.\nUn soño feito realidade, Xosé Lois?\nPodemos dicir que si. Deixar un traballo asalariado e apostar por un proxecto asentado no rural, relacionado coa economía social e que cre nas potencialidades do país non era doado pero a cousa está indo ben.\nMariñeiras liña Bio.\nQue tal está funcionando a nova imaxe das Mariñeiras?\nO retorno que estamos tendo é positivo, en feiras estamos notando que chama moito a atención e esperta interese sobre todo aos que aínda non coñecen as mariñeiras. En xeral nos novos consumidores está funcionando moi ben e naqueles que xa nos coñecen pois coméntase de todo pero xa se están acostumando tamén ao ‘mariñeiro’ (risas).\nEn xeral estamos contentos coa decisión tomada, estamos vendo cumpridos os obxectivos que nos puxemos con este cambio de imaxe gráfica. Primeiro creouse un estado de opinión, que tamén se buscaba, e agora comeza xa a consolidación desa imaxe que nos identifica no mercado.\nNa estratexia comercial estades apostando moito polas feiras, verdade?\nSi, sempre as tivemos en conta. É importante estar, e máis nas temáticas que nos encaixan, sobre todo as ecolóxicas. Este ano, por exemplo, Alimentaria de Barcelona foi un éxito rotundo. Tivemos stand propio e o retorno recibido foi impresionante, a nova imaxe destacou moitísimo. No que levamos de ano estivemos noutras a nivel nacional, en Málaga, Bioterra de Irún, BioCantabria e incluso chegamos a unha en Londres. A estratexia é manter axenda de feiras e potenciar a nosa liña Bio, máis agora que temos 4 novas referencias en produción ecolóxica: espelta, quinoa, chía e integral.\nTamén vemos que colaborades como patrocinadores de eventos. Que tal a experiencia?\nSi, este ano estivemos no Festival de Cans, e en breve estaremos no Festigal, no 17º Festival Ribeira Sacra e no Festival Revenidas. Cando nos piden colaboración buscamos que encaixe a filosofía dos eventos coa nosa maneira de entender Galicia, de valorar o rural, a economía local e a produción sostible. Dándose eses mínimos ofrecemos o noso produto e axudamos nese sentido, o retorno para nós tamén vén pola visibilidade.\nEstes meses de atrás foi noticia o tema da transparencia salarial en Daveiga. Está ben saber o que cobra cada quen na empresa?\nDaveiga é un proxecto de economía social no que os traballadores controlan e participan nas tomas de decisión do mesmo, e se queren poden ser soci@s. De 48 traballadores estables que temos xa son socios uns 28. Así, pois, tamén resulta lóxico que se fagan públicos os soldos dos que formamos parte da sociedade e que todo se vexa con total naturalidade.\nQue punto saír nun ranking empresarial do Financial Times a principios de ano?\nEstivo ben. Deunos moita visibilidade. Saír no ranking estatístico que fixo este xornal colleunos por sorpresa, recoñézoo, pero ten moito mérito todo hai que dicilo. Puxéronnos no posto 503 dunha lista das 1.000 empresas cos mellores resultados económicos entre 2.013 e 2.016.\nE resulta curioso, por non dicir exótico, que entre moitas empresas que teñen que ver coa tecnoloxía e as startups que están nos primeiros postos estea unha empresa de Chantada que fai galletas (risas).\nXa logo nas universidades como exemplo para emprendedores?\nPois cónstanos que nalgunha xa nos teñen mencionado e tamén que empregan o noso modelo en seminarios de marketing.\nAs Mariñeiras preparadas para ir ao forno.\nCadea de elaboración no obradoiro de Lugar da Veiga SLL\nObradoiro de Lugar da Veiga SLL en Chantada.


Primeira toma de contacto co futuro parque forestal da Tomba - Pontevedra Viva\nTerrenos que ocupará o parque forestal da Tomba\nVenres 20 de Xaneiro, 2017 ás 07:00 do Venres 20 de Xaneiro, 2017\nAs 62 hectáreas que ocupará o parque forestal periurbano da Tomba xa están a disposición do Concello. Técnicos da comunidade de montes de Campañó e da administración municipal comprobaron sobre o terreo as características dun espazo que está chamado a ser unha das xoias do patrimonio natural de Pontevedra.\nDespois de redactar o anteproxecto, a próxima semana comezará o que o concelleiro do Rural, Demetrio Gómez, definiu como "traballo de gabinete" coa fin de concretar a proposta e abrir a porta á elaboración do proxecto definitivo e do proceso de licitación.\nO parque do monte de A Tomba -tamén chamado Montecelo- está só a 4 quilómetros da praza da Peregrina e terá máis de 15 quilómetros de sendas peonís, con amplos tramos aptos para a práctica do ciclismo non deportivo.\nAdemais do uso de lecer, o parque forestal será compatible coa explotación produtiva do monte: castañas, aceite -haberá unha plantación experimental de oliveiras- ou aproveitamento madeireiro, entre outras actividades.\nTamén, engadiu o concelleiro do Rural, na zona hai elementos patrimoniais que se porán en valor, como unha torre relacionada coas invasións viquingas, e xogará un papel determinante na prevención de lumes forestais.\nO proxecto ten por diante un camiño de arredor de dous anos. Nunha primeira fase, feita a tramitación administrativa, procederase á limpeza e eliminación de especies invasoras e á preparación das pistas e sendas. A segunda fase será a de plantación.\nO Concello prevé un investimento de 440.000 euros nos próximos dous anos no parque, que incluirá un miradoiro sobre Pontevedra.\nA Tomba prepárase para converterse en parque forestal\nAs 62 hectáreas que ocupará o parque forestal periurbano da Tomba xa están a disposición do Concello. Técnicos da comunidade de montes de Campañó e da administración municipal comprobaron sobre o terreo as características dun espazo que está chamado a ser unha das xoias do patrimonio natural de Pontevedra


Martes Xaneiro 21, 2020\nMércores Xaneiro 22, 2020\nXoves Xaneiro 23, 2020\nVenres Xaneiro 24, 2020\nSábado Xaneiro 25, 2020\nDomingo Xaneiro 26, 2020\nLuns Xaneiro 27, 2020\nMartes Xaneiro 28, 2020\nMércores Xaneiro 29, 2020\nXoves Xaneiro 30, 2020\nVenres Xaneiro 31, 2020\nSábado Febreiro 01, 2020\nDomingo Febreiro 02, 2020\nLuns Febreiro 03, 2020\nMartes Febreiro 04, 2020\nMércores Febreiro 05, 2020\nCoñecendo a USC\nAlumnos de 1º e 2º de Bacharelato estiveron onte coñecendo algunhas das facultades da Universidade de Santiago de Compostela. Esta visita que se realiza todos os anos, serve para despertar neles a curiosidade por estudar, despois do Bacharelato, un grado universitario.\nEDUEMPRENDE 4ºESO B/C (IAEE) 10:00-11:30\nXoves Febreiro 06, 2020\nVenres Febreiro 07, 2020\nLuns Febreiro 10, 2020\nENCONTRO CON MANUEL NUÑEZ SINGALA\nMartes Febreiro 11, 2020\nEste 11 de febreiro conmemórase o Día Internacional da muller e a nena na ciencia. Ten todo o sentido esta celebración, pois un obxectivo como equiparar o traballo de mulleres e homes na ciencia e tecnoloxía aínda non se acadou en pleno século XXI. As alumnas e alumnos da profesora Raquel, de física e química, buscaron e traballaron ao redor desas mulleres esquecidas, expoñendo o seu traballo en colaboración coa Biblioteca.\nDÍA DA MULLER NA CIENCIA\nMércores Febreiro 12, 2020\nXI OLIMPIADA XEOLÓXICA. 1ºBacharelato A (10 alumnos)\nVenres Febreiro 14, 2020\nGañadores da XI Olimpiada Xeolóxica\nO equipo de alumnas e alumnos de 1ºBac A que participou na XI Olimpiada Xeolóxica en Santiago de Compostela non puido obter mellor resultado, sendo premiados como primeiros na categoría de equipos e na categoría individual. A xincana práctica e a proba teórica foron un éxito, destacando o excelente traballo de Laura Lojo e Laura Pego. É un orgullo para o centro o bo facer destes rapaces. Pero quizais o máis importante é a boa experiencia da que desfrutaron ese día con alumnos doutros centros aprendendo xeoloxía. Para que digan que non é divertida!\nGañador do sorteo das rifas da excursión a Polonia\nO número gañador do sorteo dunha noite no Gran Talasso Hotel de Sanxenxo, e dun circuito spa no mesmo hotel, resultou ser o 4704. O número afortunado correspondeulle a Rosa María Piñeiro, de Aguiño. Ata Ribeira chegan as rapazas e rapaces que van ir a Polonia para conseguir fondos para a súa excursión. Gracias a todo o mundo que colaborou.\nMércores Febreiro 19, 2020\nAs mozas e mozos do club de lectura participaron no obradoiro de cómic de Fonso Barreiro no recuncho do Cómic da OMIX e Biblioteca Municipal. Os cómics e os carteis da nosa biblioteca acompañan esta mostra. Tamén aproveitaron para visitar na Casa da Cultura a exposición "Á violencia de xénero...dille NON!"\nSemana Santa: desde o día 4 ata o 13 de abril de 2020, ambos inclusive(Evento)(1 día)\nCharla informativa sobre a EOI no Salón de Actos(Evento)(18 días)\nVISITA A INDITEX e MUNCYT. 2ºBacharelato (Tecnoloxía Industrial)(Evento)(27 días)\nConvocatoria extraordinaria do segundo curso de bacharelato(Evento)(73 días)\nFin das clases: 19/06/2020(Evento)(107 días)


Outro anaco de sabedoría dos nosos maiores\nOs maiores de Brión que participan nos Obradoiros de Memoria non paran no seu empeño por recuperar o patrimonio cultural oral de comarca, transmitido dende sempre de pais a fillos e de avós a netos. Porque, tras o éxito do seu primeiro libro “Un anaco de sabedoría”, volven a ser noticia por unha nova escolma de ditos, refráns, adiviñas, rezos, contos, receitas de cociña, etc., que recolle o seu novo libro: “Outro anaco de sabedoría”.\nSegundo Elena Remesar, profesora dos obradoiros e impulsora do proxecto: “Este libro púidose facer grazas ao esforzo e á memoria dunha morea de compañeiros e compañeiras, sempre dispostos e animosos. A maioría dos participantes asisten aos Obradoiros de Maiores, que se imparten no Centro Social, aínda que hai colaboracións de familiares e amigos, que espontaneamente achegaron o seu gran de area“\nPorque a lembranza de cada un axuda a construír a memoria colectiva. Neste caso a da nosa comunidade, a través da recuperación da tradición oral brionesa. Iso si, cunha importante achega persoal por parte dos autores, que nos agasallan con relatos e poemas de creación propia nacidos da enriquecedora experiencia vital de cada un.\nNo libro recóllense, por este orde, adiviñas, cantigas, refráns, expresións populares, narracións, rezos e panxoliñas, receitas de cociña de sempre, remedios caseiros e, para rematar, un chisco de humor. Con pouco máis de 120 páxinas, a obra resulta doada de ler, alegre e entretida en todo momento, cun estilo dinámico, cargado de toques de humor e curiosidades que a converten en moi interesante. Porque nela reflíctese a experiencia persoal dos maiores e a sabedoría popular de moitas xeracións que axudaron a constituír o noso presente.\nOs interesados en coñecer o libro, editado grazas ao patrocinio do Concello de Brión, poderán atopar a súa edición impresa na biblioteca municipal. En formato dixital está dispoñible a través das páxinas web do Concello e da biblioteca municipal. Tamén en Infobrión.com, na da ligazón que aparece a pé de páxina.\nLigazón: "Outro anaco de sabedoría" / Obradoiros de Maiores


atinar /verbos/atinar.html Para todas as acepcións SINÓNIMO acertar verbo transitivo1 Atopar a solución de [algo], por conxecturas, por casualidade ou buscándoa. Atinou o que estaba pensando. SINÓNIMO adiviñar Non atinou a resposta.2 Dar no punto ao que se dirixe [unha cousa]. Atinou o tiro. Tamén absoluto Tirou o dardo pero non atinou. ANTÓNIMOS errar, fallar verbo intransitivo3(atinar con) Dar con algo que se busca. Non atinaron co motivo do seu enfado. Atinaron sen problemas co restaurante no que quedaran para cear.4 Actuar dunha maneira tal que logo se confirme que foi boa. OBSERVACIÓNS: Pode empregarse coas preposicións con e en Atinou mercando nesa tenda. Creo que atinaches coa lámpada da sala.


Spacemen 3 - Wikipedia, a enciclopedia libre\nSpacemen 3 foi unha banda inglesa de rock psicodélico formada en 1982 en Rugby, Warwickshire que desenvolveu o seu propio estilo de psicodelia minimalista, ás veces achegándose á música de vangarda. O seu estilo tamén chegou a ser categorizado como post-punk e space rock.\nrock alternativo, space rock, neopsicodelia\nGlass Records, Fire Records, Dedicated Records, Bomp! Records\nSpacemen 3 formárona en 1982 Jason Pierce, tamén coñecido como "J. Spaceman", e Peter Kember, coñecido como "Sonic Boom", que se coñeceran na escola de arte. Tanto Pierce como Kember eran guitarristas, teclistas e vocalistas, polo que integraron ao baixista Pete "Bassman" Bain e ao batería Natty Brooker. Eles tocaron xuntos un par de anos, pero só realizando concertos de baixo perfil en clubs locais antes da edición do seu primeiro álbum, Sound of Confusion, no ano 1986. Este primeiro traballo tiña un son garage rock lo-fi, pero o segundo, The Perfect Prescription (1987), amosou un cambio marcado cara á psicodelia minimalista pola que son coñecidos. Nesa época Natty deixou o grupo e a batería foi ocupada por Sterling Roswell, coñecido como Rosco.\nBain e Rosco marcharon para unirse a The Darkside, e Will Carruthers entreou como baixista, pero a banda non tiña batería oficial cando gravaron Playing with Fire. Editado en 1989, o álbum expandía a psicodelia e a música drone dos seus traballos anteriores, e incluía o sinxelo“Revolution”, que acadou o número 1 na lista independente británica. Jonny Mattock uniríase como batería e a banda pasou a meirande parte do ano 1989 xirando polo Reino Unido e Europa. Eses foron os seus últimos concertos públicos, xa que tiñan unha xira estadounidense que tivo que ser cancelada xa que non conseguiron os seus visados para viaxar a ese país debido a problemas con drogas. A banda realizou o seu derradeiro concerto no Reading Festival de 1989. Os problemas coas drogas e a tensión no seo do grupo (sobre todo entre Kember e Pierce) empezaron a estragar a banda. Recurring, editado en 1991, foi o seu derradeiro álbum oficial, e amosa a distancia entre Pierce e Kember ao gravar cadansúas partes en estudios distintos. O disco foi o seu traballo máis popular, pero cando foi lanzado Kember xa formara Spectrum e Pierce, Carruthers e Mattock xa actuaran como Spiritualized. Para os seus derradeiros concertos, Mark Refoy uníuse ao grupo, pero o colmo final foi a decisión de Pierce de editar unha versión do tema de The Troggs "Anyway That You Want Me" como primeiro sinxelo de Spiritualized, algo que Kember quixo facer durante anos con Spacemen 3. A banda acabaría separándose no ano 1991.\nSound of Confusion 1986 Glass Records\nThe Perfect Prescription 1987 Glass Records\nPlaying with Fire 1989 Fire Records\nRecurring 1991 Fire Records\nTraído desde «https://gl.wikipedia.org/w/index.php?title=Spacemen_3&oldid=5310858»\nÚltima edición o 17 de novembro de 2019 ás 19:46\nA última edición desta páxina foi o 17 de novembro de 2019 ás 19:46.


Coas xornadas dedicadas ao peixe do día, que terán lugar do 28 ao 30 de agosto, rematará a campaña #DegustaAMariña da FCAM |\nHome Actualidade Coas xornadas dedicadas ao peixe do día, que terán lugar do 28 ao 30 de agosto, rematará a campaña #DegustaAMariña da FCAM\nCoas xornadas dedicadas ao peixe do día, que terán lugar do 28 ao 30 de agosto, rematará a campaña #DegustaAMariña da FCAM\nA Mariña, 27 de agosto de 2020. Coas xornadas dedicadas ao peixe do día, que terán lugar do 28 ao 30 de agosto, rematará a campaña #DegustaAMariña da FCAM. Os locais hostaleiros participantes ofrecerán tapas, racións ou pratos elaborados co peixe coma ingrediente principal.\nO presidente da FCAM, José Carlos Paleo, manifestou que “nesta última fin de semana de agosto queremos render homenaxe aos nosos mariñeiros. E por ese motivo #DegustaAMariña estará dedicada ao peixe do día. Son moitas as embarcacións que a diario saen ao mar para traernos os mellores produtos e os máis frescos: sanmartiño, sargo, dourada, ollomol, palometa, sardiñas, bocarte, xurel… Será un bo momento para saborear as exquisitas preparacións que atoparemos na nosa hostalería”.\nA FCAM estivo a homenaxear, desde o pasado 24 de xullo, a todas as festas gastronómicas da comarca que este verán foron canceladas. Xa houbo fins de semanas dedicadas á pescada, ao bonito, ao marisco, á tenreira galega, á horta da Mariña e agora co peixe do día conclúe esta campaña.\nA Federación de Comercio A Mariña anima a disfrutar desta cita gastronómica e a deixar constancia das boas mesas compartidas estes días “a través das fotos que podemos colgar en Instagram empregando o hastag #DegustaAMariña cunha pequena descrición sobre a súa experiencia”.\nA campaña #DegustaAMariña prolongarase ata finais deste mes de agosto. Colaboran coa FCAM: a Mancomunidade de Concellos da Mariña, a Xunta de Galicia e a Deputación de Lugo.\nTrece locais de Foz ofrecerán menús normandos esta fin de semana\nO Concello de Foz programa actividades de Cultura na Rúa en recordo da Festa Normanda esta fin de semana


(2017-2018) Así rodamos a nosa película "As supermulleres da Paz". Queres vela? | _\n(2017-2018) Así rodamos a nosa película "As supermulleres da Paz". Queres vela?\nLembras o noso conto "As supermulleres da paz" que creamos para participar no salón do libro?. Se non o recordas podes facelo nas seguintes entradas:\nPara participar na película de "centro" organizada pola biblioteca do colexio titulada "3, 2, 1... rodando libros", decidimos convertir esta historia creada por nós, nun guión e con el rodar a nosa participación na película.\nAsí naceu "As supermulerres da paz"... a película.\nForon necesarios moitos diálogos e acordos para organizar o traballo de rodaxe, convertir a nosa historia nun guión, buscar o vestiario e o atrezzo... ata que todo estivo listo para comezar a rodaxe.\nFinalmente chegou o momento de comezar a rodaxe das diferentes escenas da película, cada quen representou o papel que lle correspondía na historia e todos e todas, diante do croma verde, imaxinamos que estabamos na selva, no centro de mando, etc...\nPor suposto tamén nos vestimos como as diferentes personaxes da historia: morcegos, zombies, as supermulleres... e ata o lobo Orbil. Todo os que saían no noso libro e que agora estarían presentes nesta fantástica película.\nCando rematamos de rodar as diferentes escenas, e xa coa película montada, mirámola por primeira vez cos fondos en lugar da tela verde, coa música e cos efectos especiais.\nDescubrimos tamén como se convertía o fondo verde nunha selva ou outros dos lugares que aparecían na película.\nAcordamos que coa película xa feita, aínda faltaba por poñerlle as nosas voces, para que a historia quedase clara. Así pois despois de grabar o audio das diferentes partes da historia, voltamos a visionar a nosa película xa coas nosas voces engadidas.\nXa estaba lista para a súa presentación pública.\nTal como anotamos no calendario online das dúas aulas de infantil, o día 5 de xuño, pola tarde, tería lugar a presentación para as familias da película creada polo centro, e da que a nosa formaba tamén parte. Pensamos que para que todos se enterasen o mellor sería facer un cartel anunciándoo.\nPegamos o cartel na porta da entrada para que todos e todas o puidesen ver.\nTamén levamos unha invitación persoal para casa elaborada pola bibioteca do centro, que tamén levaron tódolos nenos e nenas do colexio.\nA tarde da data sinalada estaba todo listo para comezar a proxeción... alí estaban moitas das nosas familias.\nSe non puideches asistir podes ver a película completa de seguido, lembra que a nosa "As supermulleres da paz" sae a primeira ;)


Complexo cultural dedicado ao coñecemento e á creatividade, que acolle catro centros: Museo Centro Gaiás, Biblioteca e Arquivo de Galicia, Centro de Emprendemento Creativo e Centro de Innovación Cultural.\nSentímolo, non hai máis información que amosar.\nCafetería, tenda, aparcadoiros\nEntrada á Cidade da Cultura: libre e de balde\nEntrada ás exposicións temporais do Museo Centro Gaiás: Xeral: 4€ | Reducida: 2€ | Colectivos especiais: de balde\nVisita guiada ao complexo: fins de semana e festivos. De balde. Sen reserva previa.\nSaída: desde o Punto de Información, ás 11:30 e ás 17:30.\nVisitas didácticas á exposición: de martes a venres. De balde, previa reserva en visitasdidacticas@cidadedacultura.org.\nActividades non permanentes\nExposicións temporais, cursos, conferencias, concertos, actividades infantís....\nCabeceira do sistema de bibliotecas galegas e do patrimonio documental da nosa comunidade, a Biblioteca de Galicia reúne, conserva e difunde todo o patrimonio bibliográfico da comunidade e facilita o seu acceso, xa sexa de forma presencial ou virtual.\nConcibido como un centro especializado na incubación de empresas culturais e creativas galegas, o Centro de Emprendemento alberga nas súas instalacións a sede da Axencia Galega de Industrias Culturais (Agadic), organismo autónomo dependente da Xunta que ten por obxecto o impulso e a consolidación do tecido empresarial no sector cultural galego, traballando na procura dunhas industrias culturais dinámicas, competitivas e innovadoras.\nConta cun espazo de coworking "Emprende Cultura Gaiás", un showroom e un viveiro de empresas.\nO corazón dixital da Administración galega ten o seu lugar o no Centro de Innovación Cultural, que acolle os departamentos de xestión e loxística da Fundación Cidade da Cultura de Galicia e a sede da Axencia para a Modernización Tecnolóxica de Galicia (Amtega).\nCunha superficie de 7.500 metros cadrados, o edificio consta de sete andares que albergan oficinas, unha cafetería para o persoal, dúas salas polivalentes e un salón de usos múltiples duns 500 metros cadrados para a realización de eventos.\nInspirado na zona histórica de Compostela, a cidade deseñada por Peter Eisenman no Gaiás artéllase a través de rúas, soportais e unha gran praza central que comunica todo o complexo, converténdose nunha cidade con vida propia. Nesta contorna, as Torres Hejduk merecen unha mención especial. Foron deseñadas en 1992 polo arquitecto John Hejduk (Nova York, 1929-2000) como torres botánicas para o parque compostelán de Belvís, que non se chegaran a realizar.\nDirectora-Xerente da Fundación Cidade da Cultura\nHorarios do complexo: de luns a domingo, de 08:00 a 22:00 (Inverno).\nHorario de verán: de luns a domingo, de 08:00 a 23:00.\nHorarios dos edificios: de luns a domingo de 10:00 a 20:00 horas, agás o Museo, que pecha os luns.\nHorario do Punto de Información: De martes a domingo, de 10:00 a 14:00 e de 16:00 a 20:00.\nPechado: 25 de decembro e 1 de xaneiro.


Axencia Tributaria:Entregas de bens e prestacións de servizos realizadas por empresarios e profesionais\nEstán gravadas polo IVA as entregas de bens e prestacións de servizos respecto das que se cumpran os seguintes requisitos simultáneamente:\nQue se trate dunha entrega de bens ou dunha prestación de servizos realizada a título oneroso.Asimílanse ás entregas de bens oprestaciones de servizos a título oneroso certas operacións de autoconsumo de bens ou de servizos que se realizan sen contraprestación.\nQue sexa realizada por un empresario ou profesional.\nQue sexa realizada no desenvolvemento dunha actividade empresarial ou profesional.\nQue a operación sexa realizada no ámbito espacial de aplicación do imposto.\nQue a operación non apareza entre os supostos de non suxeición previstos na Lei, é dicir, que non se trate dunha operación non suxeita.\nQue a operación non apareza entre os supostos de exención previstos na Lei, é dicir, que non se trate dunha operación exenta.\nCada un destes requisitos estúdanse detalladamente a continuación.\nNon obstante, polas particularidades da súa tributación, as seguintes operacións analízanse nun apartado independente deste capítulo:\nAs entregas e adquisicións intracomunitarias de bens realizadas no marco de acordos de venda de bens en consigna.\nAs vendas a distancia, intracomunitarias e de bens importados.\nRespecto ás vendas a distancia, cabe destacar as modificacións introducidas con efectos 1 de xullo de 2021 polo artigo 10 do Real Decreto-lei 7/2021, de 27 de abril e o Real Decreto 424/2021, do 15 de xuño, na tributación das entregas de bens, xeralmente contratadas a través de internet, a consumidores finais efectuadas por provedores establecidos fóra da Unión Europea ou en Estados membros distintos ao de consumo.\nAs principais modificacións introducidas a partir de 1 de xullo de 2021 son as seguintes:\nTodos os servizos prestados a consumidores finais por empresarios ou profesionais establecidos na Comunidade, pero non no Estado membro de consumo.\nA) Concepto de entrega de bens e de prestación de servizos\nB) Concepto de empresario ou profesional\nC) Concepto de actividade empresarial ou profesional


Concello de Barro - BANDO ESTADO DE ALERTA CORONAVIRUS\nEstás en: Barro > articulos > BANDO ESTADO DE ALERTA CORONAVIRUS\nO Concello de Barro a vista do Real Decreto 463/2020, de 14 de marzo, polo que se declara o estado de ALARMA para a xestión da situación de crise sanitaria ocasionada polo COVID-19, procedemos a\nADOPTAR AS SEGUINTES MEDIDAS como complemento ao Bando do 13 de marzo de 2020:\n- A atención ao público nas dependencias municipais queda SUSPENDIDA (non se atenderá presencialmente), so se atenderá naqueles casos de extrema urxencia e necesidade, casos que serán valorados previamente trala solicitude de cita chamando aos teléfonos 986 711 002 ou 986 711 629, ou a través do enderezo electrónico oficinas@barro.gal, posto que OS PRAZOS PARA TODOS OS TRÁMITES ADMINISTRATIVOS FORON PARALIZADOS.\nOs trámites electrónicos co Concello poderánse realizar a través da sede electrónica barro.sedelectronica.gal.\n- Durante a vixencia do estado de alarma as persoas únicamente poderán circular polas vías de uso público para mercar alimentos (tendas, panaderias,…), productos farmacéuticos (farmacias, parafarmacias) e de primera necesidade; desparazamento ao lugar de traballo, entidades bancarias, gasolineiras, coidado de maiores, menores, dependentes, discapacitados ou persoas especialmente vulnerables.\nA permanencia nos establecementos comerciais con apertura permitida deberá ser a estrictamente necesaria para que os consumidores poidan realizar as compras, e en todo caso evitaranse aglomeracións, respetando que tanto consumidores como empregagos manteñan a distancia de seguridade de polo menos un metro a fin de evitar posibles contaxios.\nTemos que ser moi respetuosos e agradecidos con todo o persoal que lles toca traballar prestando os servizos básicos. Un recoñecemento a todos e todas elas, actuemos con responsabilidade.\nRecoméndase que se sigan as instruccións do Ministerio de Sanidade, e a Consellería de Sanidade e no caso de ter algún síntoma contactar co 900 400 116.\nO Concello de Barro pide colaboración na loita contra o virus.


COMUNICADO MGSM NO DÍA MUNDIAL DE PREVENCIÓN DO SUICIDIO-2021 – Movemento Galego da Saúde Mental\nUn ano máis, o Movemento Galego da Saúde Mental sae á rúa para visibilizar a dura realidade que é o suicidio, sensibilizar á cidadanía sobre a necesidade urxente de tomar conciencia e actuar na prevención do mesmo e denunciar o retraso, cando non desleixo, dos gobernos en implantar de forma decidida todas as estratexias que se coñecen eficaces para diminuír o número de mortes por suicidio e de tentativas autolíticas.\nA prevención do suicidio segue sen ocupar un lugar prioritario nas políticas publicas, a pesar do drama que supón para moitas persoas e o imponderable custe social que ten para as comunidades. Esta situación vólvese intolerable cando poden ser mortes prematuras evitables.\nNon conseguimos acadar o obxectivo proposto pola OMS para 2020, de reducir nun 10% a taxa de mortes por suicidio. Non imos por bo camiño para conseguir a meta proposta pola ONU e a OMS para 2030, de reducir nun terzo a taxa de mortalidade por suicidio.\nA constancia de tantas persoas que se achegaron cada día a apoiar a campaña Badaladas pola prevención do suicidio en 2016 conseguiu que o goberno da Xunta de Galicia asumise oficialmente a súa responsabilidade, tras minimizar previamente a súa pertinencia, elaborando un ano despois o Plan Galego de Prevención do Suicidio.\nEstá sendo insoportable asistir á evidencia de que parece non existir máis interese por parte do goberno galego que facer política de escaparate cunha realidade tan devastadora como o suicidio. Somos conscientes que é unha valoración extremadamente dura. Pero o Plan viu a luz hai xa 4 anos, e o único que temos son noticias moi esporádicas, case sempre anuncios e promesas futuras sobre o que se vai facer (e apenas se realizou).\nO Plan Galego da Prevención do Suicidio estase a converter na triste confirmación da expresión “o papel aguántao todo”, coas súas 37 medidas e indicadores de resultados asociados. Onde está a memoria anual de seguimento do Plan? Cantas desas medidas se levaron a cabo e cales son os resultados? Onde está a Comisión Interdepartamental de Coordinación para a prevención e atención das condutas suicidas, e cantas veces se reuniron no último ano? Tras a publicación do DOG en 2020 da creación das comisións multidisciplinares das áreas sanitarias, cantas delas se constituíron na práctica e levaron a cabo reunións de coordinación? Onde está o Observatorio Galego do Suicidio, e con que datos traballarían se non hai estudios epidemiolóxicos e datos de calidade que permitan iluminar o camiño para intervir con eficacia na prevención e tratamento das persoas con risco de suicidio?.\nEstas preguntas son soamente unha pequena porción das incógnitas que permanecen sen resolver. E implican unha mínima área do que debera estar mobilizándose na procura dun verdadeiro enfoque multisectorial e multinivel na prevención do suicidio. Porque o plan galego naceu cunha eiva fundamental, ao restrinxirse case en exclusiva ao ámbito sanitario.\nEste ano anunciarán, como avance na estratexia preventiva, a contratación recente de arredor de 12 profesionais para os programas de prevención do suicidio (aínda que non estarán cubertas todas as áreas sanitarias), parte dos pouco máis de 90 para a atención en saúde mental. Incremento de profesionais que xa eran insuficientes antes da pandemia Covid, e que cos datos parciais que van coñecéndose a nivel local, de aumento de tentativas de suicidio e maior demanda de atención, particularmente na mocidade, pode ser ineficaz e desesperanzador, co risco que supón isto para a comunidade, en vidas, sufrimento e percepción de competencia social.\nMoi preocupante é a situación da Atención Primaria, de asfixia e desmantelamento vertixinoso, co efecto negativo que supón na detección precoz e intervención en primeira liña ás persoas en risco. Unha das claves mais eficaces na prevención, a accesibilidade do enfoque comunitario.\nDesacougante a realidade paralela que se vive no ámbito educativo, onde xs docentes teñen cada vez máis tarefas con menos recursos. Este ano está en cuestión o reforzo de docentes e volta á masificacións das aulas, á vez que se espera que desenvolvan un “plan de benestar emocional” para mitigar as repercusións da pandemia no alumnado. Con que medios? En que tempo? Con que profesionais especializados de apoio?. A OMS acaba de publicar neste ano a Guía de Aplicación para a Prevención do Suicidio “Live Life”, e especifica como unha das intervencións principais a do desenrolo de aptitudes socioemocionais para a vida dxs adolescentes, a realizarse nas escolas.\nSon estes uns exemplos concretos da insuficiencia dun plan de prevención que non está sendo abordado coa urxencia, necesidade e interese esixibles. Que non está á altura das circunstancias e dos tempos que vivimos, e que non podemos seguir agardando por máis tempo. Levamos 4 anos esperando. Cantos máis?\nA memoria do IMELGA de 2020 arroxa uns datos alarmantes, cun total de 307 persoas falecidas por suicidio, nun taxa de 13 por 100 mil habitantes, por riba da media española e europea. Cada vida conta. Son máis que números a relativizar entre series temporais publicadas.\nUn ano máis, o MGSM sae á rúa. O 10 de setembro de 2021, ás 20:00 horas. Este ano, na Praza do Toural (Santiago de Compostela) para reivindicar un Plan Galego de Prevención do Suicidio. Porque non existe como tal. Para recordar ás persoas que falecen por suicidio. Para acompañar solidariamente ás persoas que están a sufrir pola perda dos seus achegadxs. Para recordar que o suicidio pódese previr.\nTags: badaladassuicidio, Datos suicidio, dia mundial do suicidio, Suicidio


EMMeD | Faro Ocio Norte\nDo 1 ao 15 de xullo estará aberto o prazo de matrícula no EMMeD de Ribadeo para o novo alumnado.\nRibadeo, Matrícula, EMMeD\nDesde o vindeiro venres, 1 de xullo, e ata as 14:00 horas do 15 de xullo abrirase un prazo de solicitude de matrícula na EMMeD no curso 2022/2023 para o novo alumnado.\nFarase de xeito telemático a través dun formulario que se atopará na páxina web da escola.\nNo caso de que pechado este prazo haxa máis solicitudes que número de prazas dispoñibles, realizarase un sorteo para determinar as persoas que entran neste novo curso. As restantes formarán parte dunha lista de agarda.\nA EMMeD de Ribadeo organiza audicións do 8 ao 12 de maio para dar a coñecer o traballo que se realiza no centro.\nRibadeo, Audicións, EMMeD\nA Escola Municipal de Música e Danza (EMMeD) de Ribadeo organiza unha nova queda de actuacións nas que participarán diferentes especialidades. Esta actividade terá lugar entre os días 8 e 12 de maio ás 20:00 horas na propia Escola, agás a do mércores día 10, de clarinete e saxofón, que será no Cine-Teatro. A entrada ás mesmas é gratuíta.\n-Luns 8 de maio – Canto (Escola).\n-Martes 9 de maio – gaita e Percusión Tradicional (Escola).\n-Mércores 10 de maio – Clarinete e Saxofón (Cine-Teatro).\n-Xoves 11 de maio – Guitarra (Escola).\n-Venres 12 de maio – Piano (Escola).\nA EMMeD de Ribadeo programa audicións para amosar o traballo que se realiza no centro. Serán do 31 de marzo ao 7 de abril.\nA Escola Municipal de Música e Danza (EMMeD) organiza actuacións nas que participarán diferentes especialidades das que se imparten no centro. Esta actividade terá lugar entre os días 31 de marzo e 7 de abril ás 20:00 horas na propia Escola, agás a do venres, 31 de marzo, de danza, que será no Auditorio e a do martes 4 de abril, de vento metal, que terá lugar no Cine-Teatro. A entrada ás mesmas é gratuíta.\nVenres 31 de marzo – Danza clásica e moderna (Auditorio)\nLuns 3 de abril – Frauta e oboe (Escola)\nMartes 4 de abril – Vento metal (Cine-Teatro)\nMércores 5 de abril – Acordeón e Corda (Escola) .\nVenres 7 de abril – Percusión (Escola).\nO responsable da EMMeD de Ribadeo, Hugo García Presno, sinalou que “o obxectivo destas actuacións é que o alumnado toque en público, incluso aqueles que...\nA EMMeD de Ribadeo celebrará o seu Festival de Nadal o 17 de decembro. E un ano máis a vertente solidaria estará moi presente.\nSolidariedade, Ribadeo, EMMeD\nA Escola Municipal de Música e Danza (EMMeD) de Ribadeo celebra o 17 de decembro no auditorio municipal Hernán Naval o seu tradicional Festival de Nadal. Este ano, de novo, estará dividido en dúas sesións. Nunha primeira, ás 12:00 horas, actuará o alumnado de Música e Movemento, Predanza 1, 2 e 3, Preparatorio Danza, Ballet 1 e Moderno 1 e xa ás 18:00 horas o farán o resto de agrupacións instrumentais e grupos de Danza e Ballet da Escola.\nNo repertorio deste ano non faltarán as panxoliñas, pero tamén haberá cabida para outros ritmos como a música moderna ou a tradicional. “O de Nadal é, xunto con fin de curso, o festival que máis éxito ten tanto entre o alumnado coma entre o público, de aí que cada ano procuremos ofrecer cousas novas tanto a nivel de repertorio coma de posta en escena”, apunta Hugo García,...\nO auditorio de Ribadeo acollerá este sábado, 18 de xuño, o festival de fin de curso da EMMeD, que por primeira vez se poderá seguir en directo a través do facebook da escola.\nFestival, EMMeD, Ribadeo\nA Escola Municipal de Música e Danza (EMMeD) de Ribadeo vai camiño de pechar o curso 2015/16. Farao de xeito oficial este sábado, 18 de xuño, a partir das 18:00 horas no Auditorio Municipal Hernán Naval, coa celebración do festival de fin de curso que “nesta ocasión está dedicado a temas que triunfaron ao longo dos veráns, e a bo seguro, non pasarán desapercibidas para o público asistente”, segundo explica o director do centro, Hugo García..\nAs diferentes agrupacións que pasarán polo escenario do Auditorio Municipal Hernán Naval interpretarán música de grupos e artistas como Geordie Dann, Alaska, Safri Dúo... Hugo García sinala que “será, unha vez máis, un festival que non deixará a ninguén indiferente. Tentaremos sorprender á...\nA EMMeD de Ribadeo organiza unhas xornadas de portas abertas os días 28 e 29 de xuño. Para acudir é necesario inscribirse antes do 23.\nXornadas, EMMeD, Ribadeo\nA Escola Municipal de Música e Danza de Ribadeo organiza os días 28 e 29 de xuño unhas xornadas de postas abertas. Será en horario de 16 a 20 horas e “o profesorado do centro explicará as distintas disciplinas que se imparten no centro, incluíndo unha pequena clase práctica, previa inscrición”, segundo explica o director Hugo García.\nSegundo as materias, esta actividade estará dividida por idades: música e movemento para nenos e nenas nados entre 2009 e 2012; práctica instrumental para rapaces nados a partir do 2008, incluíndo adultos; e danza/ballet para @s nad@s desde 2011 en diante.\nHugo García sinala que “as...\nA charanga da EMMeD, de Ribadeo, visitará este mércores, 19 de febreiro, o hospital asilo e o centro de día.\nEntroido, EMMeD, Ribadeo\nO alumnado e o profesorado da Escola Municipal de Música e Danza visitarán esta tarde o hospital asilo e o centro de día, segundo ven de anunciar Hugo García, director da EMMeD.\n“Antes de que a queima do boneco poña punto e final ao Entroido 2015, o alumnado e o profesorado da EMMeD queren celebrar coas persoas maiores do asilo e do centro de día estas festas. Hoxe pola tarde ás 16 horas levarán o seu espectáculo da charanga de Entroido a estes dous espazos”, indicou García.\nO director da EMMeD dixo que “desde hai uns anos vivimos con moita forza o Entroido na Escola e queremos trasladar esa paixón a todas as persoas que, por uns motivos ou outros, non poden vivilo nas rúas. Por elo lles achegaremos a nosa música e o noso baile”....